ട്രാന്‍സ്ജെന്‍ഡറുകളെ തല്ലിക്കൊല്ലുമോ 'നാട്ടുകാര്'? - Samakalika Malayalam\nട്രാന്‍സ്ജെന്‍ഡറുകളെ തല്ലിക്കൊല്ലുമോ കേരളം?\nBy പി.എസ്. റംഷാദ് | Published: 23rd February 2018 12:06 PM |\nLast Updated: 23rd February 2018 04:30 PM | A+A A- |\nകേരളം ഇനി കാണാനിരിക്കുന്നത് ട്രാന്‍സ്ജെന്‍ഡര് ദുരഭിമാനക്കൊലകളായേക്കുമോ. പേടിക്കണം. തക്കത്തിനു കിട്ടുമ്പോഴൊക്കെ അവരെ കൊല്ലാക്കൊല ചെയ്യുന്നതിന്റെ അടുത്തഘട്ടം അതുതന്നെയായിക്കൂടെന്നില്ല. പുറത്തിറങ്ങിയാല് അടി, ഇടി, ചവിട്ട്, തെറിവിളി. പിന്നെ കള്ളക്കേസും. മുന്‍പേയുള്ളത് അടുത്തയിടെ വര്‍ദ്ധിച്ചിരിക്കുന്നു. ''ഞങ്ങളെ ഇവിടെനിന്നു തുടച്ചു നീക്കാനാണ് കാണുമ്പോള് ആക്രമിക്കുന്നവരും പൊലീസിലെ ചിലരും ആഗ്രഹിക്കുന്നത്'' എന്ന ട്രാന്‍സ്ജെന്‍ഡറുകളുടെ വേവലാതി വെറും വാചകമല്ല. ട്രാന്‍സ്ജെന്‍ഡര് നയം പ്രഖ്യാപിക്കുകയും ട്രാന്‍സ്ജെന്‍ഡര് ജസ്റ്റിസ് ബോര്‍ഡ് രൂപീകരിക്കുകയും കൊച്ചി മെട്രോയില് അവര്‍ക്കു ജോലി നല്‍കുകയും സുരക്ഷാ ഭവനങ്ങളുണ്ടാക്കാന് ബജറ്റില് വലിയ തുക നീക്കിവയ്ക്കുകയും മാത്രമല്ല, കേരളത്തിലെ ഏറ്റവും വലിയ രാഷ്ട്രീയപ്പാര്‍ട്ടിയുടെ യുവജന സംഘടനയില് ട്രാന്‍സ്ജെന്‍ഡറുകള്‍ക്ക് അംഗത്വവും ഭാരവാഹിത്വവും കൊടുത്ത അതേ കേരളം ട്രാന്‍സ്ജെന്‍ഡറുകളെ കണ്ടാല് വെറുതെ വിടുന്നുമില്ല. തല്ലുന്നത് പൊലീസാണെങ്കില് തല്ലുകൊള്ളുന്നവരെത്തന്നെ തൂക്കിയെടുത്തിട്ട് കേസെടുക്കുന്നു; അതല്ല അക്രമികള് 'നാട്ടുകാര്' ആണെങ്കിലും ശ്രമം വാദിയെ പ്രതിയാക്കാന് തന്നെ. അനാശാസ്യക്കാര്, പിടിച്ചുപറിക്കാര്, പോക്കറ്റടിക്കാര്, ഇപ്പോള് ദാ, കുട്ടികളെ പിടുത്തക്കാരുമായി അവര് മുദ്രകുത്തപ്പെടുന്നു. ആടിനെ പട്ടിയും പേപ്പട്ടിയുമാക്കിക്കഴിഞ്ഞാല് പിന്നെ തല്ലാനും കൊല്ലാനും എളുപ്പമാണ്.\nകഴിഞ്ഞ രണ്ടാഴ്ചയ്ക്കുള്ളില് തിരുവനന്തപുരത്തുണ്ടായത് രണ്ടു സംഭവങ്ങള്. അതിനു വളരെ മുന്‍പ് കോഴിക്കോട്ടും കൊച്ചിയിലും മലപ്പുറത്തും അവരെ തറയിലിട്ട് ചവുട്ടിത്തേച്ചത്. മറ്റിടങ്ങളില്‍നിന്നു വ്യത്യസ്തമായി ഇപ്പോഴത്തെ തിരുവനന്തപുരം സംഭവങ്ങളില് പൊലീസ് അവര്‍ക്കൊപ്പം നിന്നു. വലിയതുറയില് ചന്ദനയെ വളഞ്ഞിട്ടു തല്ലിച്ചതച്ച ജനക്കൂട്ടത്തിലെ കണ്ടാലറിയാവുന്ന 21 പേര്‍ക്കെതിരെ കേസെടുത്തു; നെടുമങ്ങാടിനടുത്ത് മൈലത്ത് കൂട്ടുകാരിയുടെ പുതിയ വീട്ടിലെ പാലുകാച്ചലിനെത്തിയവരെ ആക്രമിച്ച പുഷ്പരാജിനെ അറസ്റ്റു ചെയ്ത് റിമാന്‍ഡ് ചെയ്തു. സൂര്യ അഭിലാഷിനു നേരെയാണ് ആക്രമണമുണ്ടായത്. വിനീത, അളകനന്ദ എന്നിവരെ അധിക്ഷേപിക്കുകയും ചെയ്തു. പക്ഷേ, ട്രാന്‍സ്ജെന്‍ഡറുകള് തല്ലി ഓടിക്കേണ്ടവരല്ല, വ്യക്തിത്വവും വേദനയുമുള്ള മനുഷ്യരാണ് എന്ന തിരിച്ചറിവിലേക്ക് ഇനിയുമേറെ നടക്കാനുണ്ട് കേരളം. കുട്ടികളെ തട്ടിക്കൊണ്ടുപോകാന് പെണ്‍വേഷം കെട്ടിയവരാണെന്ന് ആരോപിച്ചാണ് ചന്ദനയേയും സൂര്യയേയും ആക്രമിച്ചത്. തിരുവനന്തപുരത്തെ ട്രാന്‍സ്ജെന്‍ഡര് സംഘടന 'ഒയാസിസ്' സിറ്റി പൊലീസ് കമ്മിഷണര്‍ക്കും വലിയതുറ പൊലീസിനും പരാതി കൊടുത്തു. ആക്രമണത്തിന്റെ വീഡിയോ കളക്ടര് കെ. വാസുകിയെ കാണിച്ചു. അടിയന്തര നടപടിക്ക് അവര് അപ്പോള്‍ത്തന്നെ പൊലീസിനു നിര്‍ദ്ദേശം നല്‍കി. വീഡിയോയില് കണ്ടാല് അറിയുന്നവരുടെ പേരിലാണ് കേസ്. മര്‍ദ്ദനത്തിന് വ്യക്തമായ തെളിവാണ് ദൃശ്യമാധ്യമങ്ങളില് വന്ന വീഡിയോ. സംസ്ഥാന ട്രാന്‍സ്ജെന്‍ഡര് ജസ്റ്റിസ് ബോര്‍ഡ് അംഗവും ഡി.വൈ.എഫ്.ഐ തിരുവനന്തപുരം പി.എം.ജി യൂണിറ്റ് പ്രസിഡന്റുമാണ് സൂര്യ. ''സംസ്ഥാനത്ത് ട്രാന്‍സ്‌ജെന്‍ഡേഴ്‌സിനു നേരെ അതിക്രമങ്ങള് ഉണ്ടാകുന്നത് ശ്രദ്ധയില്‍പ്പെട്ടിട്ടുണ്ട്. കേരളം ട്രാന്‍സ്‌ജെന്‍ഡര് നയം നടപ്പാക്കി രാജ്യത്തിനാകെ മാതൃകയായ സംസ്ഥാനമാണ്. അഭിമാനത്തോടെ സ്വന്തം സ്വത്വത്തില് ജീവിക്കാന് ട്രാന്‍സ്‌ജെന്‍ഡേഴ്‌സിനുള്ള അവകാശത്തിനൊപ്പമാണ് സംസ്ഥാന സര്‍ക്കാര്'' എന്ന് സാമൂഹികനീതി മന്ത്രി കെ.കെ. ഷൈലജയുടെ ഫേസ്ബുക്ക് പോസ്റ്റ് വന്നത് വലിയതുറ ആക്രമണത്തിനു തൊട്ടുപുറകെയാണ്. അതെ, കേരളം അവര്‍ക്കൊപ്പമാണ്. അതു ബോധ്യപ്പെടുത്തിക്കൊടുക്കുകതന്നെ വേണ്ടിവരും. ഇരകളെ മാത്രമല്ല, വേട്ടക്കാരേയും.\nഅനീതി നടപ്പാക്കുന്ന പൊലീസ്\nകോഴിക്കോട്ട് ട്രാന്‍സ്ജെന്‍ഡറുകള്‍ക്കു നേരെ പൊലീസ് നടത്തിയ ക്രൂര മര്‍ദ്ദനത്തോടെയാണ് 2017 കടന്നുപോയത്. നടക്കാവ് സ്വദേശികളായ ജാസ്മിനേയും സുസ്മിനേയും ഡിസംബര് 27-ന് കസബ പൊലീസ് മര്‍ദ്ദിച്ചത് പോക്കറ്റടിക്കാര് എന്ന് ആരോപിച്ചാണ്. മോഡല് ബോയ്സ് ഹയര് സെക്കന്‍ഡറി സ്‌കൂളില് സംസ്ഥാന സാക്ഷരതാ മിഷന് സംഘടിപ്പിച്ച കലോത്സവത്തിനു പോയി മടങ്ങുകയായിരുന്നു ഇരുവരും. ലാത്തികൊണ്ട് തലങ്ങും വിലങ്ങും അടിച്ചത് എസ്.ഐയും ഒരു സിവില് പൊലീസ് ഓഫീസറുമായിരുന്നു എന്ന് അവര് നല്‍കിയ പരാതിയില് പറഞ്ഞു. ''ലാത്തിക്ക് അടിച്ചതു കൂടാതെ പൊലീസ് തെറിവാക്കുകള് പറയുകയും നീയൊന്നും ജീവിക്കേണ്ടെടീ എന്ന് ആക്രോശിക്കുകയും ചെയ്യുന്നുണ്ടായിരുന്നു'' - മാധ്യമങ്ങളോടു ജാസ്മിന് പിറ്റേന്ന് ആശുപത്രിയില് വച്ച് പറഞ്ഞു. പ്രത്യേകിച്ചു പ്രകോപനമൊന്നും ഉണ്ടായിരുന്നില്ല. നടന്നു പോവുകയായിരുന്ന രണ്ടുപേരുടേയും അടുത്തു പൊലീസ് ജീപ്പ് നിര്‍ത്തിയപ്പോള്‍ത്തന്നെ അവര് ഓടിമാറി. മുന്‍പ് പല സുഹൃത്തുക്കള്‍ക്കും പൊലീസിന്റെ അടി കിട്ടിയതുകൊണ്ടുള്ള പേടിയായിരുന്നു കാരണം. ചോദ്യമൊന്നുമുണ്ടായില്ല. അടിക്കും തെറിവിളിക്കും ഇടയില് തങ്ങള് കലോത്സവത്തിനു പോയി വരികയാണെന്നു പറഞ്ഞിട്ടും ഫലമുണ്ടായില്ല. തറയില് വീഴുന്നതുവരെ അടിച്ചു. കലോത്സവത്തിലെ നൃത്തത്തില് പങ്കെടുത്ത് അതേ വേഷത്തിലായിരുന്നു അവര്. വേഷം കെട്ടി തെരുവിലിറങ്ങിയതാണെന്നായിരിക്കും കണ്ടപ്പോള് പൊലീസിനു തോന്നിയത് എന്ന് ജാസ്മിന്. പക്ഷേ, ആരാണെന്നും എന്താണെന്നും എവിടെപ്പോയതാണെന്നും പറഞ്ഞാല് പൊലീസ് കേള്‍ക്കണമല്ലോ. കേട്ടില്ല. കടലാസിലെ ട്രാന്‍സ്ജെന്‍ഡര് നയം പൊലീസിനെ ലിംഗനീതി പഠിപ്പിച്ചില്ല എന്നതിന് ഒന്നാന്തരം തെളിവായി ആ സംഭവം മാറി.\nസിറ്റി പൊലീസ് കമ്മിഷണര്‍ക്ക് പരാതി കൊടുത്തു നീതി കാത്തിരിക്കുന്ന ജാസ്മിനും സുസ്മിനും ഇപ്പോഴും ഭയമാണ്. മറുഭാഗത്ത് പൊലീസ് ആണ് എന്നതുതന്നെ കാരണം. കോഴിക്കോട് ടൗണ് പൊലീസ് കേസെടുത്തപ്പോള് എസ്.ഐയെക്കുറിച്ചു പരാമര്‍ശമുണ്ടായിരുന്നില്ല എന്നത് ഇവരുടെ ആശങ്കയ്ക്ക് തെളിവുമായി. പിന്നീട് സംഭവം വിവാദമായപ്പോഴാണ് പൊലീസിന്റെ പേര് ഉള്‍പ്പെടുത്തിയത്. പൊലീസ് ഉദ്യോഗസ്ഥര്‍ക്കെതിരെ നടപടി ആവശ്യപ്പെട്ട് സംസ്ഥാന സാക്ഷരതാ മിഷന് ഡയറക്ടര് ഡോ. പി.എസ്. ശ്രീകല മുഖ്യമന്ത്രിക്ക് പരാതി കൊടുത്തു. മുഖ്യമന്ത്രിയുടെ നിര്‍ദ്ദേശപ്രകാരം ഡി.ജി.പി കോഴിക്കോട് സിറ്റി പൊലീസ് കമ്മിഷണറോട് റിപ്പോര്‍ട്ട് ആവശ്യപ്പെട്ടു. ഒരാഴ്ച കഴിഞ്ഞ് കോഴിക്കോട് ഡെപ്യൂട്ടി പൊലീസ് കമ്മീഷണര് മെറിന് ജോസഫ് നല്‍കിയ റിപ്പോര്‍ട്ടില് എസ്.ഐയ്ക്കും പൊലീസുകാരനും എതിരെ അച്ചടക്കനടപടി ശുപാര്‍ശ ചെയ്തിരുന്നു എന്നാണ് പുറത്തുവന്നത്. പക്ഷേ, അതിനു മുന്‍പേ തന്നെ പൊലീസ് തനിനിറം ഒരുവട്ടം കൂടി കാണിച്ചിരുന്നു. ജാസ്മിനും സുസ്മിനും എതിരെ കേസെടുത്തു. കുറ്റം അസാന്മാര്‍ഗ്ഗിക പ്രവര്‍ത്തനം. സമീപത്ത് കടയിലെ സി.സി.ടി.വി ദൃശ്യങ്ങളാണ് തെളിവായി പൊലീസ് പറയുന്നത്. പൊലീസിനെതിരെ നടപടിയൊന്നും ഇതുവരെയില്ല. എന്നാല്, ട്രാന്‍സ്‌ജെന്‍ഡറുകള്‍ക്കു നേരെ നടക്കുന്ന ആക്രമണങ്ങള് ഈ സമൂഹത്തിനു നേരെ നടക്കുന്ന അക്രമങ്ങളാണെന്നും അക്രമികള് ചെയ്യുന്നത് ക്രിമിനല് കുറ്റകൃത്യമാണെന്നും ഫേസ്ബുക്കില് വാദിച്ച സാമൂഹികനീതി മന്ത്രി, ''ചില പൊലീസുകാരും ഈ അതിക്രമത്തില് ഉള്‍പ്പെട്ടതിനെ സര്‍ക്കാര് കര്‍ശനമായി കൈകാര്യം ചെയ്തിട്ടുണ്ട്'' എന്നാണ് അവകാശപ്പെട്ടത്.\nപതിനൊന്ന് പേരെ പ്രതികളാക്കി നോര്‍ത്ത് പൊലീസ് എടുത്ത കേസാണ് ട്രാന്‍സ്ജെന്‍ഡറുകള്‍ക്കെതിരെ സമീപകാലത്ത് എറണാകുളത്ത് ഉണ്ടായ അതിക്രമങ്ങളില് വലുത്. 2016 മേയിലായിരുന്നു ഇത്. അസമില്‍നിന്നു വന്ന ചില ട്രാന്‍സ്ജെന്‍ഡറുകള് കൊച്ചിയിലെ ട്രാന്‍സ്ജെന്‍ഡറുകളെ മര്‍ദ്ദിച്ചു. ഇതിനെക്കുറിച്ചു പരാതി കൊടുക്കാന് നോര്‍ത്ത് സ്റ്റേഷനിലെത്തിയവരെ പ്രതികളാക്കിയാണ് കേസെടുത്തത്. അടികൊണ്ട് ചോരയൊലിപ്പിക്കുന്ന നിലയിലുള്ളവരുമുണ്ടായിരുന്നു ആ കൂട്ടത്തില്. കുറേപ്പേരെ ആശുപത്രിയിലേക്ക് കൊണ്ടുപോയിട്ട് ബാക്കിയുള്ളവരാണ് സ്റ്റേഷനില് ചെന്നത്. ആക്രമിച്ചവര്‍ക്കെതിരെ മൊഴി കൊടുക്കാന് എന്ന പേരില് പിടിച്ചുനിര്‍ത്തിയിട്ട് പതിനൊന്ന് പേര്‍ക്കെതിരെ പേര്‍ക്കെതിരെ കേസെടുക്കുകയാണുണ്ടായത്. ചുമത്തിയിരുന്ന കുറ്റമാകട്ടെ, 10 വര്‍ഷം വരെ തടവുശിക്ഷ കിട്ടാവുന്ന കവര്‍ച്ചയും പിടിച്ചുപറിയും മറ്റും. ആ കേസ് ഇപ്പോള് എറണാകുളം സെഷന്‍സ് കോടതിയില് നടക്കുകയാണ്.\nഅതിന്റെ അടുത്ത ദിവസം തന്നെയാണ് രാത്രി ഭക്ഷണം കഴിക്കാന് പോയ ട്രാന്‍സ്ജെന്‍ഡര് സുഹൃത്തുക്കളായ പൂര്‍ണ്ണ, ഐശ എന്നിവരെ വളഞ്ഞമ്പലത്തു വച്ച് പൊലീസ് മര്‍ദ്ദിച്ചത്. ഗുരുതരമായി പരിക്കേറ്റ ഇവര് ദിവസങ്ങളോളം ജനറല് ആശുപത്രിയിലായി. പൊലീസിനെതിരെ പരാതി കൊടുത്തെങ്കിലും കേസെടുത്തില്ല.\nപതിനൊന്ന് പേര്‍ക്കെതിരായ കള്ളക്കേസും അറസ്റ്റുമായി ബന്ധപ്പെട്ട് വ്യാപക പ്രതിഷേധമാണ് ഉയര്‍ന്നത്. അതിനെത്തുടര്‍ന്നുണ്ടായ ഒത്തുതീര്‍പ്പിന്റെ കൂടി ഭാഗമായാണ് കൊച്ചി മെട്രോയില് ട്രാന്‍സ്ജെന്‍ഡറുകള്‍ക്ക് കുടുംബശ്രീ വഴി ദിവസക്കൂലി അടിസ്ഥാനത്തില് ജോലി കൊടുത്തത്. ആ പതിനൊന്ന് പേരില്‍പ്പെട്ടവര്‍ക്കും ജോലി കിട്ടി. കുറഞ്ഞ ശമ്പളവും അതുകൊണ്ട് താമസത്തിന്റെ വാടക ഉള്‍പ്പെടെ കൊടുത്തു ജീവിക്കാനുള്ള ബുദ്ധിമുട്ടുമൊക്കെ കാരണം അവരില് പലരും പിന്നീട് മെട്രോയില്‍നിന്നു പോവുകയും ചെയ്തു.\nഓട്ടംതുള്ളല് മത്സരത്തിന് കണ്ണൂര് സര്‍വ്വകലാശാലയില് രണ്ടുവട്ടം സമ്മാനം ലഭിച്ച രഞ്ജുവിനെതിരെയാണ് അടുത്ത ആക്രമണം ഉണ്ടായത്. രഞ്ജു മെട്രോയില് ജോലികഴിഞ്ഞ് ബസ്സിറങ്ങി രാത്രി പുല്ലേപ്പടിയിലെ വീട്ടിലേക്കു നടക്കുമ്പോള് റിജോ എന്നൊരാള് ബൈക്കില് വന്ന് ദേഹത്തു പിടിക്കുകയും വസ്ത്രം വലിച്ചു കീറുകയും ചെയ്തു. അതേ സമയത്തുതന്നെ വേറെ കുറേ ട്രാന്‍സ്ജെന്‍ഡറുകള് അങ്ങോട്ട് ഓടിവന്നു. ഇയാള് അവരുടെ മൊബൈല് തട്ടിപ്പറിച്ചിട്ടു വന്നാണ് രഞ്ജുവിനെ ആക്രമിച്ചത്. അവനെ പിടിച്ചുനിര്‍ത്തി സെന്‍ട്രല് സ്റ്റേഷനിലേക്ക് ഫോണ് ചെയ്തു പൊലീസിനെ വരുത്തി. പക്ഷേ, റിജോയെ പരാതിക്കാരനാക്കി ആറ് ട്രാന്‍സ്ജെന്‍ഡറുകള്‍ക്കെതിരെ കേസെടുക്കുകയാണ് പൊലീസ് ചെയ്തത്. റിമാന്‍ഡും ചെയ്തു. അയാളുടെ മൊബൈല് ഫോണും പണവും ഇവര് തട്ടിപ്പറിച്ചു എന്നാക്കി മാറ്റി. അക്രമിക്കെതിരെ ഒന്നുമില്ല നടപടി. ഈ സംഭവത്തില് പൊലീസിനെതിരെ കോടതിയെ സമീപിച്ചിരിക്കുകയാണ്.\nരാത്രി സ്റ്റേജ് പ്രോഗ്രാം കഴിഞ്ഞ് വരികയായിരുന്ന ട്രാന്‍സ്ജെന്‍ഡറുകള് ഓണ്‍ലൈന് ടാക്‌സിക്കാരനില്‍നിന്ന് പണം തട്ടിപ്പറിക്കാന് ശ്രമിച്ചു എന്ന കേസാണ് പിന്നീടുണ്ടായത്. ഇവര് പീഡിപ്പിക്കപ്പെടുന്നവരും പാര്‍ശ്വവല്‍ക്കരിക്കപ്പെട്ടവരുമാണ് എന്നും പിടിച്ചുപറി, കൊള്ള തുടങ്ങിയ കുറ്റാരോപണങ്ങളൊന്നും പ്രഥമദൃഷ്ട്യാ തന്നെ ഇവര്‍ക്കെതിരെ നിലനില്‍ക്കില്ലെന്നും ആദ്യത്തെ കേസില് ജാമ്യം നല്‍കിക്കൊണ്ടുള്ള വിധിയില് കോടതി പറഞ്ഞിരുന്നു. അടുത്ത കേസില് കോടതി പറഞ്ഞത് ഈ കേസുണ്ടാക്കിയ പൊലീസുകാര് ലിംഗനീതിയെക്കുറിച്ചു പഠിക്കണം എന്നാണ്.\nഇവരെല്ലാം കൂടി എന്തിനാണ് കൊച്ചിയില് വന്നു നില്‍ക്കുന്നത് എന്നാണ് പൊലീസ് നിലപാട്. സെന്‍ട്രല് സ്റ്റേഷനിലെ സി.ഐ അനന്തലാല് ഒരു യോഗത്തില് ഈ ചോദ്യം ഉന്നയിച്ചപ്പോള് ട്രാന്‍സ്ജെന്‍ഡറുകള്‍ക്കു നിയമപരമായ പിന്തുണ നല്‍കിവരുന്ന അഡ്വ. മായാ കൃഷ്ണന് തിരിച്ചു ചോദിച്ചത് പ്രസക്തമാണ്. കൊച്ചിക്കാരല്ലാത്ത താങ്കള്‍ക്കും എനിക്കും ഇവിടെ ജീവിക്കാമെങ്കില് അവര്‍ക്കു മാത്രം എന്തുകൊണ്ട് ആയിക്കൂടാ?\nഎറണാകുളം നഗരത്തിലെ ഒരു ലോഡ്ജില് അനാശാസ്യം നടക്കുന്നു എന്ന് വിവരം കിട്ടിയതായി പറഞ്ഞ് പൊലീസ് റെയ്ഡ് നടത്തിയപ്പോഴായിരുന്നു അടുത്ത കേസ്. മെട്രോയില് ജോലി ചെയ്യുന്നവരും പഠിക്കുന്ന കുട്ടികളും ഉള്‍പ്പെടെ ട്രാന്‍സ്ജെന്‍ഡറുകള് താമസിക്കുന്ന ലോഡ്ജാണത്. ഇരച്ചുകയറിയ പൊലീസ് ഇവരേയും അനാശാസ്യം ആരോപിച്ചു പിടിച്ചുകൊണ്ടുപോയി. ഗുരുതര കുറ്റകൃത്യങ്ങളാണ് ചുമത്തിയത്. വിശ്വസിക്കാന് ബുദ്ധിമുട്ടു തോന്നും. മറൈന്‍ഡ്രൈവില് ട്രാന്‍സ്ജെന്‍ഡര് സര്‍വ്വേയുമായി ബന്ധപ്പെട്ടു നിന്നിരുന്ന ആളെക്കൂടി വിളിച്ചുവരുത്തി അറസ്റ്റു ചെയ്തു. ഇവരാരും ഒരു തരത്തിലുള്ള അനാശാസ്യവും നടത്തിയവരല്ല. ജോലിചെയ്തു ജീവിക്കുന്നവരുമാണ്. ട്രാന്‍സ്ജെന്‍ഡറാണെന്നതും ട്രാന്‍സ്ജെന്‍ഡര് എന്നതിന്റെ പര്യായം കുഴപ്പക്കാര് എന്നാണെന്ന് പൊലീസ് മനസ്സിലാക്കി വച്ചതും മാത്രമാണ് കേസിനു കാരണം. കൈയിലുണ്ടായിരുന്ന പണം ഉള്‍പ്പെടെ പിടിച്ചെടുത്തെങ്കിലും തൊണ്ടികളുടെ പട്ടികയില് അതൊന്നും വന്നില്ല. ധനനഷ്ടം, തുല്യതയില്ലാത്ത മാനഹാനി. നെഞ്ചുപൊട്ടി കരഞ്ഞുപോയ അവരുടെ ദൃശ്യം മായാ കൃഷ്ണന്റെ കണ്‍മുന്നിലുണ്ട് ഇപ്പോഴും. ഒരൊറ്റയാളുടെ 17,000 രൂപ നഷ്ടപ്പെട്ടത് കോടതിയില് അഭിഭാഷക ചൂണ്ടിക്കാണിച്ചപ്പോള് പൊലീസ് പറഞ്ഞത് അവരുടെ കൈയില് 2,000 രൂപ മാത്രമേ ഉണ്ടായിരുന്നുള്ളു എന്നാണ്. 2,000-ത്തിന്റെ എട്ടും 500-റിന്റെ രണ്ടും നോട്ടുകള് ഉണ്ടായിരുന്നുവെന്ന് പണം നഷ്ടപ്പെട്ടവര് കൃത്യമായി കോടതിയോടു പറഞ്ഞു. പീഡനം അതിന്റെ മൂര്‍ധന്യത്തില് എത്തുന്ന സാഹചര്യമാണ് ഇതൊക്കെ.\n''കൊച്ചി നഗരത്തില്‍നിന്ന് ഇവരെ തുടച്ചുനീക്കുക എന്ന ആസൂത്രിത നീക്കത്തിന്റെ ഭാഗമാണ് പൊലീസിന്റെ ഇത്തരം നടപടികള് എന്നാണ് മനസ്സിലാക്കേണ്ടത്. തുടര്‍ച്ചയായി ഇങ്ങനെ കേസുകളും പീഡനവും ഉണ്ടാകുമ്പോള് സഹികെട്ട് മറ്റെങ്ങോട്ടെങ്കിലും പൊയ്ക്കൊള്ളും എന്ന് പൊലീസ് കരുതുന്നു, അടിച്ചോടിക്കാന് നോക്കി. അപ്പോള് സാമൂഹികപ്രവര്‍ത്തകരുടേയും മാധ്യമങ്ങളുടേയും മറ്റും ഇടപെടലുണ്ടായി. അടുത്തപടിയാണ് കേസുകള്. അതാകുമ്പോള് പേടിക്കുമല്ലോ.'' അഡ്വ. മായാ കൃഷ്ണന് പറയുന്നു. രഞ്ജുവിന്റേയും മറ്റും കേസില് ജാമ്യം കിട്ടിയിട്ടും ജയിലില് കിടക്കേണ്ട സ്ഥിതിയുണ്ടായെന്നും ജാമ്യോപാധികള് പാലിക്കാനുള്ള സാമ്പത്തിക സാഹചര്യം ഇല്ലാതിരുന്നതാണ് കാരണം എന്നും മായ. 90 ദിവസമാണ് ആറു പേര് ജയിലില് കിടന്നത്.\nആദ്യ കേസിലെ 11 പേരില്‍പ്പെട്ട അമൃതയെ ഒരാള് കത്തിക്കു കുത്തി. അയാള്‍ക്കെതിരെ കേസ് നടക്കുകയാണ്. ഇങ്ങനെ ചില ആളുകളുണ്ട്. ട്രാന്‍സ്ജെന്‍ഡറുകളെ കണ്ടാല് അപ്പോള് ആക്രമിക്കുന്ന മനോഭാവമുള്ളവര്. കേസുമായി മുന്നോട്ടുപോയാല് ബുദ്ധിമുട്ടുണ്ടാകുന്നത് തങ്ങള്‍ക്കുതന്നെയായിരിക്കും എന്ന് അറിയാവുന്നതുകൊണ്ട് അതിനു നില്‍ക്കാതെ പോകുന്ന സംഭവങ്ങളാണ് ഏറെയും. വഴിയേ നടന്നുപോയപ്പോള് ഓട്ടോയില് വന്നയാള് ട്രാന്‍സ്ജെന്‍ഡറിനെ ട്യൂബ്ലൈറ്റ് കൊണ്ട് തലയ്ക്കടിച്ച സംഭവവും കൊച്ചി നഗരത്തില് ഉണ്ടായി. മാരകമായി മുറിവേറ്റ് അബോധാവസ്ഥയിലാണ് ആശുപത്രിയില് എത്തിച്ചത്. ജീവന് നഷ്ടപ്പെടാവുന്ന ഇത്തരം സംഭവങ്ങളുടെ അടുത്ത ഘട്ടം എന്തായിരിക്കും എന്ന പേടി സ്വാഭാവികം.\nപൊലീസില് എത്താത്ത നയം\n2015 സെപ്റ്റംബര് 22-നാണ് ട്രാന്‍സ്ജെന്‍ഡര് നയം അംഗീകരിച്ചുകൊണ്ട് സംസ്ഥാന സാമൂഹികനീതി വകുപ്പ് ഉത്തരവ് പുറപ്പെടുവിച്ചത്. അത് കേരളത്തിന്റെ ഔദാര്യമായിരുന്നില്ല. 2014 ഏപ്രിലില് സുപ്രീംകോടതി പുറപ്പെടുവിച്ച ഉത്തരവിന്റേയും അതിന്റെ അടിസ്ഥാനത്തില് കേന്ദ്ര സാമൂഹികനീതി മന്ത്രാലയം നിയോഗിച്ച വിദഗ്ദ്ധസമിതി റിപ്പോര്‍ട്ടിലെ ശുപാര്‍ശകളുടേയും തുടര്‍ച്ചയായിരുന്നു. പക്ഷേ, മറ്റു പല സംസ്ഥാനങ്ങളേയും പോലെ കേരളം കോടതി വിധിയും വിദഗ്ദ്ധസമിതി റിപ്പോര്‍ട്ടും കണ്ടില്ലെന്നു നടിച്ചില്ല എന്നതാണ് കാര്യം. പക്ഷേ, സര്‍ക്കാര് ഉത്തരവുകളുടെ പതിവു രീതിയില്‍ത്തന്നെ ആയിരുന്നു ഈ അതിപ്രധാന ഉത്തരവിന്റേയും വഴി. നയത്തിന്റെ പകര്‍പ്പ് പോയവരുടെ കൂട്ടത്തില് സംസ്ഥാന പൊലീസ് മേധാവിയോ ആഭ്യന്തര വകുപ്പു പ്രിന്‍സിപ്പല് സെക്രട്ടറിയോ ഉണ്ടായിരുന്നില്ല. ആഭ്യന്തര വകുപ്പുമായോ പൊലീസുമായോ ബന്ധപ്പെട്ട ഉത്തരവല്ല എന്നതായിരുന്നു കാരണം. സാമൂഹികനീതി ഡയറക്ടര്‍ക്കു പുറമേ പ്രിന്‍സിപ്പല് അക്കൗണ്ടന്റ് ജനറല്, അക്കൗണ്ടന്റ് ജനറല്, പൊതുഭരണ വകുപ്പ് എന്നിവര്‍ക്കൊക്കെ കൃത്യമായി പകര്‍പ്പു നല്‍കി. പതിവുപോലെ ഒരെണ്ണം ഫയലില് സൂക്ഷിക്കുകയും ചെയ്തു. തികച്ചും സാങ്കേതികം, ഔദ്യോഗികം. പക്ഷേ, ട്രാന്‍സ്ജെന്‍ഡര് നയം കാമ്പും കഴമ്പുമുള്ളതായി മാറണമെങ്കില് അതിന്റെ ഉള്ളടക്കത്തിലെ ലിംഗനീതി ആദ്യം പഠിപ്പിക്കേണ്ടത് പൊലീസിനെയായിരുന്നു. സംസ്ഥാന പൊലീസ് മേധാവി ഉള്‍പ്പെടെ ഉന്നത ഉദ്യോഗസ്ഥര് ആരും ട്രാന്‍സ്ജെന്‍ഡര് വിരുദ്ധരല്ല എന്ന സാക്ഷരതാ മിഷന് ഡയറക്ടര് ഡോ. പി.എസ്. ശ്രീകല അനുഭവങ്ങളുടെ വെളിച്ചത്തില് പറയുന്നതില് കാര്യമുണ്ട്. പക്ഷേ, അവരല്ലല്ലോ തെരുവില് ആളുകളെ മുഖാമുഖം നേരിടുന്നത്. പൊലീസിന്റെ താഴേത്തട്ടില് ലിംഗനീതി സാക്ഷരത നല്‍കേണ്ട വിലപ്പെട്ട തുടക്കമാണ് ഉണ്ടാകാതെ പോയത്. ഇപ്പോഴും പല പൊലീസുകാര്‍ക്കും ഇത്തരമൊരു നയത്തെക്കുറിച്ച് വലിയ ധാരണയില്ലാത്തതിന്റെ കാരണം അവിടെനിന്നു തുടങ്ങുന്നു.\nഉത്തരവിറങ്ങി രണ്ടുമാസം കഴിഞ്ഞ് കോവളത്തു സാമൂഹിക നീതിവകുപ്പു സംഘടിപ്പിച്ച അന്താരാഷ്ട്ര ലിംഗനീതി സമ്മേളനത്തിലാണ് നയം പ്രകാശനം ചെയ്തത്. 2015 നവംബര് 12 മുതല് 14 വരെ നടന്ന ആ സമ്മേളനത്തിലും കേരള പൊലീസിന്റെ പ്രാതിനിധ്യം കാര്യമായി ഉണ്ടായിരുന്നില്ല. പരിഗണിക്കപ്പെടേണ്ട സാധാരണ വ്യക്തികളായി അവരെ കാണാന് മടിച്ച് പൊലീസ് പൊലീസിന്റെ നയം നടപ്പാക്കിക്കൊണ്ടിരിക്കുന്നു എന്നതിന് ഉദാഹരണങ്ങള് ഏറെയാണ് താനും.\nട്രാന്‍സ്ജെന്‍ഡറുകളുടെ സാമൂഹികവും വ്യക്തിപരവുമായ ജീവിതത്തെക്കുറിച്ച് സംസ്ഥാന വ്യാപകമായി നടത്തിയ സര്‍വ്വേയ്ക്കു ശേഷമാണ് നയം തയ്യാറാക്കിയത്. ''എല്ലാ തലങ്ങളിലും ട്രാന്‍സ്ജെന്‍ഡറുകള് നീതിനിഷേധം നേരിടുന്നു. അവരുടെ കുടുംബങ്ങളിലും വീടുകളിലും സ്‌കൂളില്, തൊഴിലിടങ്ങളില്, ചന്തയില്, കടകളില്, ഹോട്ടലിലെ ഫ്രണ്ട് ഡെസ്‌കില്, പൊലീസ് ഓഫീസര്‍മാരില്‍നിന്ന്, ആരോഗ്യ പ്രവര്‍ത്തകരില്‍നിന്ന്, മറ്റു സേവനദാതാക്കളില്‍നിന്ന്...'' ട്രാന്‍സ്‌ജെന്‍ഡര് നയം ചൂണ്ടിക്കാട്ടി. ''വികസന അവസരങ്ങളിലും വിഭവങ്ങളിലും ആനുകൂല്യങ്ങളിലും പുരുഷന്മാര്‍ക്കും സ്ത്രീകള്‍ക്കും ട്രാന്‍സ്ജെന്‍ഡറുകള്‍ക്കും തുല്യാവകാശങ്ങളുള്ള സമൂഹം'' എന്നാണ് നയത്തിന്റെ ലക്ഷ്യങ്ങളില് ഒന്നാമതായി പറയുന്നത്. അന്തസ്സായി ജീവിക്കാനും എല്ലാത്തരം അതിക്രമങ്ങളില്‍നിന്നു സ്വതന്ത്രമായി ജീവിതം ആസ്വദിക്കാനുമുള്ള അവകാശത്തെക്കുറിച്ചും തൊട്ടുപിന്നാലെ പറയുന്നു. അക്ഷരാര്‍ത്ഥത്തില് ട്രാന്‍സ്ജെന്‍ഡര് നയത്തിലെ ആ വാഗ്ദാനങ്ങള് ട്രാന്‍സ്ജെന്‍ഡറുകളെ നോക്കി പരിഹസിക്കുകയാണ്. തുല്യ അവകാശമുള്ളത് അക്രമികള്‍ക്ക്. പുരുഷന്മാരും സ്ത്രീകളും പാവമൊരു സഹജീവിയെ തുല്യ അവകാശത്തോടെ വളഞ്ഞിട്ടു തല്ലുന്ന വലിയതുറയിലെ കാഴ്ചയുടെ പശ്ചാത്തലത്തില് കേട്ട നിസ്സഹായമായ നിലവിളിയാണ് അതിന് സാക്ഷ്യം. സ്വാതന്ത്ര്യം ആസ്വദിക്കുന്നത് ചീത്ത വിളിക്കുന്നവര്. ഇവിടെ കണ്ടുപോകരുത് എന്നു പറഞ്ഞ് തല്ലിയോടിക്കുന്നവരുടെ അട്ടഹാസമാണ് അതിനു തെളിവ്. ഇവരോ? ഇവര് ആസ്വദിക്കുന്നത് സമാനതകളില്ലാത്ത വിങ്ങല് മാത്രം.\nഫെബ്രുവരി ആറിന് വലിയതുറയില് ചന്ദനയെ ആക്രമിച്ചത് ജനക്കൂട്ടമാണ്. സ്ത്രീകളും പുരുഷന്മാരുമടങ്ങുന്ന ജനക്കൂട്ടം. പൊലീസ് എത്തി രക്ഷിക്കാന് കുറച്ചുകൂടി വൈകിയിരുന്നെങ്കില് കേരളത്തിലെ ആദ്യ ട്രാന്‍സ്ജെന്‍ഡര് രക്തസാക്ഷിയാകുമായിരുന്നു ചന്ദന. അത്രയ്ക്ക് മാരകമായിരുന്നു മര്‍ദ്ദനം. ''വലിയതുറയിലെ അക്രമികള് ട്രാന്‍സ്‌ജെന്‍ഡര് സുഹൃത്തിന്റെ വസ്ത്രമഴിച്ചത് അങ്ങേയറ്റം കുറ്റകരമാണ്. കുറ്റം വിധിച്ച് ശിക്ഷ നടപ്പാക്കുന്ന ക്രിമിനല്‍ക്കൂട്ടങ്ങളെ സര്‍ക്കാര് നിയമത്തിനു മുന്‍പില് കൊണ്ടുവരും'' എന്ന ഷൈലജ ടീച്ചറുടെ ശക്തമായ പ്രതികരണത്തിലുണ്ട് ആ സംഭവത്തിന്റെയാകെ സ്വഭാവം.\nഫെബ്രുവരി എട്ടിനാണ് മൈലം സംഭവം. അറിയപ്പെടുന്ന മേക്കപ്പ് കലാകാരി ശിവാങ്കി മൈലം ജി.വി. രാജ സമീപം വാങ്ങിയ വീട്ടില് താമസം തുടങ്ങുന്ന ചടങ്ങിന് എത്തിയതായിരുന്നു വിനീത, അളകനന്ദ, സൂര്യ തുടങ്ങിയവര്. സ്‌കൂട്ടറിലെത്തിയ സൂര്യയും ഒരാളോട് വഴി ചോദിച്ചു. അയാള് അതിനു മറുപടി നല്‍കുന്നതിനിടെയാണ് മറ്റൊരാള് കൈയേറ്റം ചെയ്തത്. ''കുട്ടികളെ തട്ടിക്കൊണ്ടുപോകാന് പെണ്‍വേഷത്തില് എത്തിയവരെ''ക്കുറിച്ച് അറിഞ്ഞതോടെ കുറേയാളുകള് സംഘടിച്ചെത്തി. പുതിയ വീട്ടിലെ ചടങ്ങിനെത്തിയ ട്രാന്‍സ്ജെന്‍ഡറുകളില് ചിലരും ഇതറിഞ്ഞ് കൂട്ടുകാരുടെ രക്ഷയ്‌ക്കെത്തി. വിവരമറിഞ്ഞ് പൊലീസ് എത്തിയതുകൊണ്ട് പരസ്പരം അടി വീണില്ല. എങ്കിലും അതിനിടയില്‍ത്തന്നെ സൂര്യയുടെ വസ്ത്രം കീറാന് ശ്രമിക്കുകയും സ്‌കൂട്ടറിന്റെ താക്കോല് എടുക്കുകയുമൊക്കെ ചെയ്തിരുന്നു. സൂര്യയുടെ പരാതിയുടെ അടിസ്ഥാനത്തിലാണ് പാറക്കോണം പുഷ്പഭവനില് പുഷ്പരാജിനെ അപ്പോള്‍ത്തന്നെ കസ്റ്റഡിയിലെടുത്തത്. വലിയതുറയിലും മൈലത്തും വാദിയെക്കൂടി പ്രതിയാക്കാനുള്ള ശ്രമം പൊലീസിന്റെ ഭാഗത്തുനിന്ന് ഉണ്ടായില്ല.\nലിംഗനീതിയെക്കുറിച്ചുള്ള അവബോധം വേരുറച്ച ഒരു സമൂഹമായി കേരളം മാറണം എന്നാണ് ധനമന്ത്രി ഡോ. ടി.എം. തോമസ് ഐസക്കിന്റെ ബജറ്റ് പ്രസംഗത്തിലെ ആഹ്വാനം. സ്ത്രീസുരക്ഷയെക്കുറിച്ചു പറയുന്ന ഭാഗത്താണിത്. എന്നാല്, ആ അവബോധം വേരുറച്ചാല് ട്രാന്‍സ്ജെന്‍ഡറുകള്‍ക്കും കിട്ടും സ്വാഭാവിക ലിംഗനീതി. ''ട്രാന്‍സ്ജെന്‍ഡര് സമൂഹത്തോടുള്ള വിവേചനം അവസാനിപ്പിക്കുന്നതിനും അവരെ മുഖ്യധാരയില് കൊണ്ടുവരുന്നതിനും ഒട്ടേറെ നടപടികള് സര്‍ക്കാര് സ്വീകരിച്ചിട്ടുണ്ട്. എന്നാല്, ഇന്നും അവര്‍ക്കു നേരെ നടക്കുന്ന അതിക്രമങ്ങള് കാണിക്കുന്നത് നാം ഇനിയും ബഹുദൂരം മുന്നോട്ടു പോകാനുണ്ട് എന്നാണ്.'' സുരക്ഷിത ഭവനങ്ങള് സ്ഥാപിക്കാനുള്‍പ്പെടെ ട്രാന്‍സ്ജെന്‍ഡര് ക്ഷേമത്തിന് 10 കോടി രൂപ വകയിരുത്തുന്നുവെന്ന പ്രഖ്യാപനത്തിന് ആമുഖമായി ധനമന്ത്രി പറഞ്ഞു. അതെ, നാം ഇനിയും ബഹുദൂരം മുന്നോട്ടു പോകാനുണ്ട്. എന്തുകൊണ്ടെന്നാല് ഇന്നും അവര് ആക്രമിക്കപ്പെടുകയാണ്.\nഅവര്‍ക്കു നഷ്ടപ്പെട്ട അവസരം തിരികെക്കൊടുക്കുക എന്ന ഉത്തരവാദിത്വം സമൂഹത്തിനുണ്ട്. അതുകൊണ്ടാണ് ട്രാന്‍സ്ജെന്‍ഡര് നയത്തിന്റെ ഭാഗമായിത്തന്നെ സാക്ഷരതാ മിഷന് ട്രാന്‍സ്ജെന്‍ഡര് തുടര്‍വിദ്യാഭ്യാസ പദ്ധതി ഉള്‍പ്പെടെ നടത്തുന്നത് - സംസ്ഥാന സാക്ഷരതാ മിഷന് ഡയറക്ടര് ഡോ. പി.എസ്. ശ്രീകല പറയുന്നു.. വിദ്യാഭ്യാസത്തിനുള്ള അവസരവും പുറത്തിറങ്ങി സ്വതന്ത്രമായി ജീവിക്കാനുള്ള അവസരം നഷ്ടപ്പെട്ടതും സമൂഹത്തിന് അവരോടുള്ള മനോഭാവത്തിന്റെ പ്രശ്‌നം കൊണ്ടാണ്. അത് തിരിച്ചുനല്‍കണം. അതിന്റെ ഭാഗമായി തുടര് വിദ്യാഭ്യാസ ക്ലാസ്സ് കൂടാതെ അവരെ മറ്റുള്ളവര്‍ക്കൊപ്പം പൊതുക്ലാസ്സില് ഉള്‍പ്പെടുത്തിയും സാക്ഷരതാ ക്ലാസ്സുകള് നടത്തുകയാണ്. ഒരു സര്‍ക്കാര് സംവിധാനം ഉത്തരവാദിത്വമായി അത് ഏറ്റെടുത്തു നടപ്പാക്കുന്നു എന്നതും അതിന് പണം അനുവദിക്കുന്നു എന്നതും ഇവരോടുള്ള വിവേചനം അവസാനിപ്പിക്കുന്നതില് സര്‍ക്കാരിനുള്ള പ്രതിബദ്ധതയെയാണ് സൂചിപ്പിക്കുന്നത്. പക്ഷേ, സമൂഹം അതിനനുസരിച്ച് ഉയര്‍ന്നു ചിന്തിക്കുന്നില്ല. അവര്‍ക്കെതിരായ ആക്രമണങ്ങള് അതാണ് സൂചിപ്പിക്കുന്നത്. അതുകൊണ്ട് ഇത്തരം പദ്ധതികള്‍ക്കൊപ്പം സമൂഹത്തിന്റെ സമീപനം മാറ്റാനുള്ള ശ്രമങ്ങള് കൂടി നടത്തണം. ഇപ്പോള് അവര് ആക്രമിക്കപ്പെടുന്നു എന്നതിന് അര്‍ത്ഥം നേരത്തെ ഇത്തരം സംഭവങ്ങള് ഉണ്ടായിരുന്നില്ല എന്നല്ല. ഇപ്പോള് അവര് പൊതുസമൂഹത്തില് കൂടുതലായി ഇറങ്ങിനടക്കുന്നതുകൊണ്ടാണ് ആക്രമണങ്ങള് കൂടുതലായി പുറത്തുവരുന്നത്.\nഭിന്നലിംഗം എന്ന ഒരൊറ്റ വാക്കുകൊണ്ടാണ് ഞങ്ങള് ഇത്രയധികം ഒറ്റപ്പെട്ടുപോയത്\nവിജയരാജ മല്ലിക (ട്രാന്‍സ്ജെന്‍ഡര്, എഴുത്തുകാരി)\nഎന്തു പറഞ്ഞാലും ട്രാന്‍സ്ജെന്‍ഡര് നയത്തെ കുറ്റം പറയാനാണ് ചിലര് അണിഞ്ഞൊരുങ്ങി നില്‍ക്കുന്നത്. ട്രാന്‍സ്ജെന്‍ഡറുകള്‍പോലും അറിയാതെ അവര് ചില കുഴികളില് ചെന്നു വീഴുന്നുണ്ടോ എന്നു സംശയമുണ്ട്. യഥാര്‍ത്ഥ ട്രാന്‍സ്ജെന്‍ഡറുകള് ഏതെന്നും അല്ലാത്തത് ഏതെന്നും കണ്ടുപിടിക്കാനൊന്നും പറ്റില്ല. പക്ഷേ, വ്യാജരായ, തനി നാടന് ഭാഷയില് പറഞ്ഞാല് വേഷംകെട്ടി നടക്കുന്ന ആളുകളുണ്ടോ എന്ന് സംശയമുണ്ട്. ജെനുവിന് അല്ലാത്ത ആളുകള്.\nസമൂഹം ട്രാന്‍സ്ജെന്‍ഡര് സൗഹൃദപരമാകണമെങ്കില് രക്ഷിതാക്കളിലേക്കും സ്‌കൂളുകള് ഉള്‍പ്പെടെയുള്ള ഇടങ്ങളിലേക്കും ട്രാന്‍സ്ജെന്‍ഡര് നയത്തെക്കുറിച്ച് അവബോധം എത്തണം. സര്‍ക്കാര് തന്നെ ചെയ്യേണ്ട കാര്യമാണ്. ട്രാന്‍സ്ജെന്‍ഡര് എന്ന യാഥാര്‍ത്ഥ്യത്തെക്കുറിച്ച് പാഠ്യപദ്ധതിയിലും മറ്റും ഉള്‍പ്പെടുത്തണം. കുട്ടികളെ തട്ടിക്കൊണ്ടു പോകുന്നവരുണ്ടെങ്കില് അവരെ പിടിക്കാനാണ് പൊലീസ് ശ്രമിക്കേണ്ടത്. അതിനു പകരം ട്രാന്‍സ്ജെന്‍ഡറുകളേയും പാവപ്പെട്ട ഇതര സംസ്ഥാനക്കാരേയും കെട്ടിയിട്ടു തല്ലുകയും ഒറ്റപ്പെടുത്തുകയുമല്ല ചെയ്യേണ്ടത്. സമൂഹ മാധ്യമങ്ങളില് പൊലീസിന്റേത് എന്ന പേരില് പല സന്ദേശങ്ങളും വരുന്നുണ്ട്. അതെല്ലാം ശരിയാണെന്നുറപ്പില്ല.\nലിംഗവും ലൈംഗികതയും രണ്ടാണെന്ന പൊതുബോധം ഉണ്ടാക്കുകതന്നെ വേണം. ഭിന്ന ലിംഗം എന്ന ഒരൊറ്റ വാക്കുകൊണ്ടാണ് ഞങ്ങള് ഇത്രയധികം ഒറ്റപ്പെട്ടുപോയത്. കുടുംബശ്രീയുമായി ബന്ധപ്പെട്ട പ്രവര്‍ത്തനങ്ങള്‍ക്കൊക്കെ പോകുമ്പോള് ചില സ്ത്രീകള്‍തന്നെ രഹസ്യമായി ചോദിക്കും, മല്ലികേ, ഈ ഭിന്നലിംഗമുണ്ടോ, അതെന്തു സാധനമാണ്, അത് എങ്ങനിരിക്കും എന്നൊക്കെ. അത്തരം ചോദ്യങ്ങള്‍ക്കു മുന്നില് വല്ലാതെ തളര്‍ന്നുപോകാറുണ്ട്. ചില വാക്കുകള് മലയാളത്തിലാക്കാന് എന്തിനാണ് നിര്‍ബന്ധം. ട്രാന്‍സ്ജെന്‍ഡര് എന്നുതന്നെ പറഞ്ഞാല് പോരേ.\n''ആരും വഴി കാണിച്ചുതരുന്നതു കാത്തുനില്‍ക്കാതെ ട്രാന്‍സ്ജെന്‍ഡറുകള് സ്വന്തമായി വഴി കണ്ടെത്തി മുന്നോട്ടു പോകണം. ട്രാന്‍സ്‌ജെന്‍ഡര് ആയി സ്വയം ചിത്രീകരിച്ചു നടക്കുന്ന കുറേയാളുകളുണ്ട് കേരളത്തില്. അത്തരം കാര്യങ്ങളില് ഞാന് വിശ്വസിക്കുന്നില്ല. ശസ്ത്രക്രിയയ്ക്കു ശേഷം എന്റെ സ്വന്തം നാട്ടിലേക്കും വീട്ടിലേക്കും തിരിച്ചുവരികയാണ് ചെയ്തത്. സ്വന്തം നാട്ടിലും വീട്ടിലും ട്രാന്‍സ്ജെന്‍ഡര് ആയി ജീവിക്കുന്നതാണ് എന്നെ സംബന്ധിച്ചിടത്തോളം ആക്ടിവിസം'' -മല്ലിക നയം വ്യക്തമാക്കുന്നു).\nഅരുത്, ഞങ്ങളെ തെറ്റിദ്ധരിക്കരുത്\nഅമൃത (ട്രാന്‍സ്ജെന്‍ഡര്, എറണാകുളം കളക്ട്രേറ്റില് കുടുംബശ്രീയുടെ ജ്യൂസ് കിയോസ്‌ക് നടത്തുന്നു)\nട്രാന്‍സ്ജെന്‍ഡറുകള്‍ക്കു വേണ്ടത് ഹോസ്റ്റല് അല്ല. സുരക്ഷിതമായി ജീവിക്കാന് സ്വന്തമായി മൂന്നു സെന്റ് സ്ഥലവും വീടും കൊടുക്കണം. അതിന് ഏറ്റവും നല്ല തെളിവാണ്, എറണാകുളത്ത് ട്രാന്‍സ്ജെന്‍ഡറുകള് താമസിച്ചിരുന്ന ലോഡ്ജില്‍നിന്ന് പെണ്‍വാണിഭക്കാരെ പൊലീസ് പിടിച്ചതുകൊണ്ടാണ് ട്രാന്‍സ്ജെന്‍ഡറുകളേയും പിടിച്ചത്. താമസിക്കാന് സ്വന്തമായി സൗകര്യമില്ലാതെ വരുമ്പോള് ഇത്തരം പ്രശ്‌നങ്ങളിലൊക്കെ ഞങ്ങള് ചെന്നുപെടുകയാണ്. മറ്റൊരു അനുഭവം പറയാം: ട്രാന്‍സ്ജെന്‍ഡറുകള് പിടിച്ചുപറിക്കാരാണ് എന്ന് എറണാകുളത്ത് പൊലീസ് പ്രചരിപ്പിക്കുന്നതുകൊണ്ട് ഞങ്ങളോടു സംസാരിക്കാന്‍പോലും ആളുകള്‍ക്കു മടിയാണ്. കഴിഞ്ഞ ദിവസം രാത്രി ഒരു യാത്രയ്ക്ക് ഊബര് ടാക്‌സി ബുക്ക് ചെയ്തപ്പോള് അവര്‍ക്ക് പേടിയാണ്, പിടിച്ചു പറിക്കുവോ എന്ന്. പൊലീസ് തെറ്റിദ്ധരിപ്പിക്കുന്നതാണ് കാരണം. ആര്‍ക്കെങ്കിലും എച്ച്.ഐ.വി കണ്ടെത്തിയാല് അത് പരസ്യപ്പെടുത്താന് പാടില്ല എന്നാണ്. എന്നാല്, ട്രാന്‍സ്ജെന്‍ഡറുകളില് ആര്‍ക്കോ എച്ച്.ഐ.വി കണ്ടെത്തി എന്ന് പൊലീസ് വെളിപ്പെടുത്തി. ആണുങ്ങള്‍ക്കും പെണ്ണുങ്ങള്‍ക്കും എച്ച്.ഐ.വിയുണ്ടാകാം. പക്ഷേ, ആരും അറിയുന്നില്ല എന്നേയുള്ളു. പക്ഷേ, ഇതങ്ങ് കൊട്ടിഘോഷിച്ചതോടെ സമൂഹം കമ്പും വടിയുമായി ഞങ്ങളെ ആക്രമിക്കുന്നു, ചീമുട്ടയും കല്ലും എറിയുന്നു. ഞങ്ങളെ ഇങ്ങനെ ഓടിക്കാനുള്ള തന്ത്രമാണോ എന്ന് സംശയമുണ്ട്. കള്ളക്കേസുകള് വേറെയും. തെറ്റുചെയ്യുന്നവരെ മാത്രം ശിക്ഷിക്കുക. ട്രാന്‍സ്ജെന്‍ഡറുകള് മൊത്തം കുഴപ്പക്കാരാണ് എന്ന് പറയുന്നത് അംഗീകരിക്കാന് കഴിയില്ല. ഒരു വ്യക്തി തെറ്റു ചെയ്താല് കൂടെയുള്ള ബാക്കിയുള്ളവരേയും കേസില്‍പ്പെടുത്തുന്നു.\nട്രാന്‍സ്ജെന്‍ഡറുകള്‍ക്കു വാഗ്ദാനങ്ങള് ഒരുപാടു കിട്ടുന്നു. കഴിഞ്ഞ ബജറ്റിലുമുണ്ടായിരുന്നു 10 കോടി. എന്നാല്, വാഗ്ദാനങ്ങള് മാത്രമേയുള്ളു. കഴിഞ്ഞ തവണത്തെ ബജറ്റ് വിഹിതത്തില്‍നിന്ന് ഉപയോഗിച്ച് ഒരു സ്ഥലത്തുപോലും സുരക്ഷാഭവനം ഉണ്ടാക്കിയില്ല - ലിംഗനീതി സാമൂഹിക പ്രവര്‍ത്തക ദിയ സന പറയുന്നു.. ഷെല്‍ട്ടര് ഹോമെങ്കിലും ഉണ്ടെങ്കില് സമാധാനത്തോടെ ഇവര്‍ക്ക് അവിടെ കഴിയാന് കഴിയുമായിരുന്നു. സര്‍ക്കാര് ജോലി കൊടുത്തുവെന്ന് സര്‍ക്കാര് പറഞ്ഞെങ്കിലും സര്‍ക്കാര് ജോലിയല്ല കൊടുത്തത്. ദിവസക്കൂലി അടിസ്ഥാനത്തില് കുടുംബശ്രീയാണ് കൊച്ചി മെട്രോയില് ജോലി കൊടുത്തത്. അതുകൊണ്ട് അവരില് ഭൂരിഭാഗവും അവിടെ നില്‍ക്കുന്നുമില്ല. ചെറിയ ശമ്പളമാണെങ്കില്‍പ്പോലും സര്‍ക്കാര് ജോലിയാണെങ്കില് അവര് നിന്നേനെ. ഇപ്പോള് രണ്ടോ മൂന്നോ പേര് മാത്രമേയുള്ളു. സര്‍ക്കാര് ജോലിക്ക് പരിഗണിക്കുന്നു എന്നു കേട്ടപ്പോള് സന്തോഷത്തോടെ പോയവരാണ്. 10-ാം ക്ലാസ്സ് വിദ്യാഭ്യാസമുള്ളവര്‍ക്ക് ഹൗസ് കീപ്പിംഗ് വിഭാഗത്തിലും പ്ലസ് ടു ഉള്ളവര്‍ക്ക് ടിക്കറ്റ് കൗണ്ടറിലും ജോലി കൊടുത്തു. എങ്കിലും എപ്പോള് വേണമെങ്കിലും പറഞ്ഞുവിടാവുന്ന വിധത്തിലാണ് നിയമനം. യാതൊരു രേഖയുമില്ല. നല്ല ശമ്പളം കൊടുക്കാമെന്ന് പറഞ്ഞെങ്കിലും അതും പാലിച്ചില്ല. മെട്രോയില് ജോലി കൊടുത്ത സാഹചര്യം തന്നെ സമൂഹം മനസ്സിലാക്കേണ്ടതുണ്ട്. പിടിച്ചുപറിക്കല് നടത്തിയെന്ന ആരോപണം ഉന്നയിച്ച് 11 ട്രാന്‍സ്ജെന്‍ഡറുകള്‍ക്കെതിരെ കള്ളക്കേസുണ്ടാക്കി അറസ്റ്റ് ചെയ്തിരുന്നു. അതിനെതിരെ വലിയ പ്രതിഷേധം ഉയര്‍ന്നു. സിറ്റി പൊലീസ് കമ്മിഷണര് അന്ന് ഒത്തുതീര്‍പ്പിന് ഞങ്ങളെ വിളിപ്പിച്ചു. തെരുവിലൊന്നും ഇനി അലയേണ്ടെന്നും ജോലി തരാമെന്നും സര്‍ക്കാര് അതിന് തയ്യാറാണെന്നും അദ്ദേഹം ആ യോഗത്തില് അറിയിച്ചു. ഒരുപാടുപേര് അതിന് അപേക്ഷ നല്‍കാന് തയ്യാറായി. എന്നാല്, എറണാകുളത്തുള്ളവര്‍ക്കു മാത്രമേ കൊച്ചി മെട്രോയില് ജോലി കൊടുക്കാന് പറ്റുകയുള്ളൂയെന്ന് പറഞ്ഞു. അങ്ങനെയാണ് 22 പേര് ജോലിക്ക് കയറിയത്. കുടുംബം നോക്കുന്നവരാണ് അവരൊക്കെ. കിട്ടുന്ന ശമ്പളം കുറവായിരിക്കുകയും സര്‍ക്കാര് ജോലിയുടെ സുരക്ഷിതത്വം ഇല്ലാതിരിക്കുകയും ചെയ്തതോടെയാണ് അവരില് ഭൂരിഭാഗവും ജോലി വിട്ടത്.\nസംസ്ഥാന ട്രാന്‍സ്ജെന്‍ഡര് ജസ്റ്റിസ് ബോര്‍ഡിന്റെ രൂപീകരണം തന്നെ ഏകപക്ഷീയമായിരുന്നു. വേണ്ടത്ര കൂടിയാലോചനകളോ പ്രാതിനിധ്യമോ ഉണ്ടായില്ല. അത് സാമൂഹികനീതി മന്ത്രിയുടെ ശ്രദ്ധയില്‍പ്പെടുത്തിയപ്പോള് ഷൈലജ ടീച്ചര് പറഞ്ഞത് ഉത്തരവിറങ്ങിപ്പോയില്ലേ അവരുടെ പ്രവര്‍ത്തനം എങ്ങനെയുണ്ടെന്നു നോക്കാം എന്നാണ്. ആ ബോര്‍ഡുകൊണ്ട് ഇതുവരെ ട്രാന്‍സ്ജെന്‍ഡര് സമൂഹത്തിന് ഒരു ഗുണവുമുണ്ടായില്ല. ബോര്‍ഡിന് ഒരു ഓഫീസ് പോലും സര്‍ക്കാര് കൊടുത്തുമില്ല.\nശ്രീക്കുട്ടി (സി.ബി.ഒകളുടെ ഏകോപനസമിതിയായ സെക്ഷ്വല് ആന്റ് ജെന്‍ഡര് മൈനോറിറ്റീസ് ഫെഡറേഷന് ഓഫ് കേരള (എസ്.ജി.എം.എഫ്.കെ) പ്രസിഡന്റ്)\nട്രാന്‍സ്ജെന്‍ഡറുകള്‍ക്കെതിരെ അക്രമമുണ്ടായാല് പൊലീസ് അത് നിസ്സാരമായി കാണുന്നു. ആക്രമിക്കുന്നവര്‍ക്ക് ശിക്ഷ കിട്ടാത്തതുകൊണ്ടാണ് വീണ്ടും വീണ്ടും ആക്രമണങ്ങള് ഉണ്ടാകുന്നത്. പൊലീസിലെത്തന്നെ ഒരു വിഭാഗത്തിന് ട്രാന്‍സ്ഫോബിയയാണ്. അതുകൊണ്ടാണ് മറ്റുള്ളവരുടെ മര്‍ദ്ദനത്തെ അവര് ഗൗരവത്തില് എടുക്കാത്തത്.\nരാത്രിയില് ഇറങ്ങിനടക്കുന്ന ട്രാന്‍സ്ജെന്‍ഡറുകളെല്ലാം ലൈംഗികത്തൊഴിലിന് നടക്കുന്നവരാണ് എന്നാണ് പൊലീസ് കരുതുന്നത്. ട്രാന്‍സ്ജെന്‍ഡറുകള് എന്നാല്, ലൈംഗികത്തൊഴിലാളികള് എന്ന് ചിന്തിക്കുന്നവരാണ് സമൂഹത്തിലും ഭൂരിഭാഗം. ആ മനോഭാവത്തിന് മാറ്റം വരുന്നില്ല. ഞാനൊക്കെ ലിംഗമാറ്റ ശസ്ത്രക്രിയ നടത്തി സ്ത്രീയായി ജീവിക്കുകയാണ്. നടുറോഡില് വസ്ത്രം വലിച്ചുകീറുന്ന അവസ്ഥയെക്കുറിച്ച് ആലോചിക്കാന് പോലും വയ്യ. വേഷംകെട്ടി നടക്കുന്നവരല്ല എല്ലാവരും. അത് സമൂഹത്തെ ബോധ്യപ്പെടുത്താന് ആസൂത്രിത ശ്രമങ്ങള് വേണം. സ്ത്രീകളിലും പുരുഷന്മാരിലും കുഴപ്പക്കാരുള്ളതുപോലെ ട്രാന്‍സ്ജെന്‍ഡറുകളിലും കുഴപ്പക്കാരുണ്ടായിരിക്കാം. കുറ്റം ചെയ്യുന്നവരെ കണ്ടുപിടിക്കുകയും കേസെടുക്കുകയും ശിക്ഷിക്കുകയും ചെയ്‌തോളൂ. അതിന് ആരും തടസ്സം പറയുന്നില്ല. എന്നാല്, നിരപരാധികളെ ക്രൂശിക്കരുത്.\nട്രാന്‍സ്ജെന്‍ഡറുകള്‍ക്ക് സര്‍ക്കാര് തിരിച്ചറിയല് കാര്‍ഡ് നല്‍കാന് നിര്‍ദ്ദേശിക്കണമെന്ന് ആവശ്യപ്പെട്ട് സംസ്ഥാന മനുഷ്യാവകാശ കമ്മിഷന് ഞാന് നിവേദനം നല്‍കിയിരുന്നു. കമ്മിഷന് അത് സാമൂഹികനീതി മന്ത്രിക്ക് അയച്ചുകൊടുത്തു. അതിന്റെ അടിസ്ഥാനത്തില് 2017 ജൂലൈയ്ക്കു മുന്‍പ് തിരിച്ചറിയല് കാര്‍ഡ് നല്‍കും എന്ന് സര്‍ക്കാരില്‍നിന്ന് രേഖാമൂലം അറിയിക്കുകയും ചെയ്തു. 2018 ഫെബ്രുവരി ആയിട്ടും കിട്ടിയില്ല. വിവിധ ആവശ്യങ്ങള്‍ക്കുവേണ്ടി യാത്ര ചെയ്യുന്നവരാണ്. പലപ്പോഴും അത്തരമൊരു തിരിച്ചറിയല് കാര്‍ഡ് ഞങ്ങള്‍ക്ക് ഉപകരിക്കും. ഇത്തരം ചെറിയ കാര്യങ്ങള്‍പോലും നടക്കുന്നില്ല.\nഎല്ലാ ട്രാന്‍സ്ജെന്‍ഡറുകളും ലൈംഗികത്തൊഴിലാളികളല്ല\nനവാസ് നവ്യ(എറണാകുളത്തെ കമ്യൂണിറ്റി ബേസ്ഡ് ഓര്‍ഗനൈസേഷന് (സി.ബി.ഒ) സെക്രട്ടറി. മേക്കപ്പ് ആര്‍ട്ടിസ്റ്റ്)\nകേരളത്തില് ട്രാന്‍സ്ജെന്‍ഡറുകള് സുരക്ഷിതരാണ് എന്ന് പറഞ്ഞ് മറ്റിടങ്ങളില്‍നിന്നുള്ള മലയാളികളായ പല ട്രാന്‍സ്ജെന്‍ഡറുകളും ഇങ്ങോട്ടു വരുന്നുണ്ട്. പക്ഷേ, പ്രഖ്യാപിക്കുന്ന പദ്ധതികള് പ്രാബല്യത്തില് വരാന് താമസമെടുക്കും. അതുകൊണ്ട് അവര് നേരത്തെ പ്രവര്‍ത്തിച്ചിരുന്ന മേഖലകളില്‍ത്തന്നെ തുടരും. അതിന്റെ അര്‍ത്ഥം എല്ലാവരും അങ്ങനെയാണ് എന്നല്ല. പക്ഷേ, മുന്‍പത്തെയത്ര ആളുകള് ഇപ്പോള് തെരുവില് ഇല്ല എന്ന യാഥാര്‍ത്ഥ്യവുമുണ്ട്. പല പദ്ധതികളുടെ ഭാഗമായും മറ്റും എന്തെങ്കിലുമൊക്കെ ജോലികള് ചെയ്യുന്നവരാണ് കൂടുതല് പേരും. മാറ്റങ്ങള് പെട്ടെന്നുണ്ടാകില്ല. പക്ഷേ, അടിച്ചൊതുക്കി ഓടിക്കാനാണ് പൊലീസ് ശ്രമിക്കുന്നത്. രാത്രി ഒരു സിനിമ കഴിഞ്ഞു പോയാല്‍പ്പോലും പൊലീസ് കണ്ടാല് ലൈംഗികത്തൊഴിലിന് ഇറങ്ങിയവരാണെന്ന് പറഞ്ഞ് പിടിച്ചുകൊണ്ടുപോകും. എന്താണ് ട്രാന്‍സ്ജെന്‍ഡര് എന്ന വ്യക്തത പൊലീസിന് ഉണ്ടാക്കിക്കൊടുക്കാന് സര്‍ക്കാര് തയ്യാറാകണം.\nകമ്യൂണിറ്റി അധിഷ്ഠിത സംഘടനകളേയും ട്രാന്‍സ്ജെന്‍ഡറുകളേയും ശക്തിപ്പെടുത്തുന്നതിന് 2011 മുതല് പെഹ്ചാന് (തിരിച്ചറിവ്) എന്നു പേരുള്ള പദ്ധതി കേരളത്തിലെ ട്രാന്‍സ്ജെന്‍ഡറുകള്‍ക്കിടയില് നടത്തിയിരുന്നു. ബംഗളൂരുവിലെ സന്നദ്ധസംഘടനയുടെ പദ്ധതിയായിരുന്ന പെഹ്ചാന് കേരളത്തില് 10 ജില്ലകളിലാണ് നടപ്പാക്കിയത്. ട്രാന്‍സ്ജെന്‍ഡറുകള് സ്വന്തം സ്വത്വം വെളിപ്പെടുത്തി പുറത്തുവരാന് തുടങ്ങിയത് അതോടെയാണ്. ട്രാന്‍സ്ജെന്‍ഡറുകളെ രജിസ്റ്റര് ചെയ്തു തുടങ്ങിയതും ആ പദ്ധതിയുടെ ഭാഗമായാണ്. അതിന്റെ തുടര്‍ച്ചയായിരുന്നു സാമൂഹിക നീതിവകുപ്പ് സര്‍വ്വേയ്ക്ക് സര്‍ക്കാര് തയ്യാറായതും 2015-ലെ നയരൂപീകരണവും മറ്റും.\nവര്‍ഷങ്ങളായി എയ്ഡ്സ് കണ്‍ട്രോള് സൊസൈറ്റിയും ഇവിടെ ട്രാന്‍സ്ജെന്‍ഡര് സ്വത്വം രേഖപ്പെടുത്തിയിരുന്നില്ല. പെഹ്ചാന് പദ്ധതിയോടെയാണ് അവരും ട്രാന്‍സ്ജെന്‍ഡര് സാന്നിധ്യം അംഗീകരിച്ചത്. പിന്നീട് ട്രാന്‍സ്ജെന്‍ഡറുകളുടെ പ്രശ്‌നങ്ങളും പുറത്തുവന്നു തുടങ്ങി. പല സാമൂഹിക സംവിധാനങ്ങളും ലളിതകലാ അക്കാദമി പോലുള്ളവയുമൊക്കെ ഞങ്ങളെ അംഗീകരിക്കുകയും ഞങ്ങളുടെ കഴിവുകള് ഉപയോഗപ്പെടുത്താന് ശ്രമിക്കുകയുമൊക്കെ ചെയ്യുന്നു. പക്ഷേ, പൊലീസിലെ വലിയൊരു വിഭാഗത്തിന് അതു സാധിക്കുന്നില്ല. എല്ലാവരും ലൈംഗികത്തൊഴിലാളികളാണ് എന്നു മുദ്രകുത്തി ആട്ടിയോടിക്കുകയും ആക്രമിക്കുകയും ചെയ്യുന്നു.\nഓരോ ജില്ലയിലേയും ട്രാന്‍സ്ജെന്‍ഡറുകള്‍ക്ക് അവിടെത്തന്നെ പുനരധിവാസ സംവിധാനങ്ങള് ഉണ്ടാക്കിയാല് എല്ലാവരും കൊച്ചിയിലേക്ക് വരുന്നത് ഒഴിവാക്കാന് കഴിയും.\nഞങ്ങള്‍ക്കും വേണം സുരക്ഷിത ഭവനങ്ങള്\nശ്യാമ എസ്. പ്രഭ (ഡി.വൈ.എഫ്.ഐ പി.എം.ജി യൂണിറ്റ് സെക്രട്ടറി, ബിരുദാനന്തര ബിരുദധാരിയായ ട്രാന്‍സ്ജെന്‍ഡര്)\nഞങ്ങളൊക്കെ വീട്ടിനുള്ളില്‍ത്തന്നെ ഇരിക്കണം എന്നാണ് പൊതുസമൂഹം ഇപ്പോഴും കല്‍പ്പിച്ചുകൊണ്ടിരിക്കുന്നത്. ഞങ്ങള്‍ക്കുവേണ്ടി വാദിക്കുകയും കൂടെ നില്‍ക്കുകയും ചെയ്യേണ്ട പൊലീസ് പോലും നിങ്ങള്‍ക്ക് ഇവിടെ ജീവിക്കാന് അവകാശമില്ലെന്ന് പറയുന്ന സ്ഥിതി. കോഴിക്കോട്ടേയും വലിയതുറയിലേയുംപോലെ ഒരുപാട് സംഭവങ്ങള് സംസ്ഥാനത്ത് പലയിടത്തും നടക്കുന്നുണ്ട്. ട്രാന്‍സ്ജെന്‍ഡറുകള് ഒരു യാഥാര്‍ത്ഥ്യമാണ് എന്ന് വന്ന ശേഷം പോലും ഇതാണ് സ്ഥിതി. പാര്‍ശ്വവല്‍ക്കരിക്കപ്പെട്ടവരായി വിശേഷിപ്പിക്കപ്പെടുന്ന ആദിവാസികള് ഉള്‍പ്പെടെ എല്ലാവര്‍ക്കും എതിരായി നടക്കുന്ന ആക്രമണങ്ങള് പോലെ ഞങ്ങളും ആക്രമിക്കപ്പെടുന്നു. നമുക്കൊരു ട്രാന്‍സ്ജെന്‍ഡര് നയമുണ്ട് എന്നത് അറിയേണ്ടവരില് പലര്‍ക്കും പോലും അറിയില്ല.\nഞങ്ങളെ ഉപദ്രവിക്കുന്നവര്‍ക്കെതിരെ ശക്തമായ നടപടിയുണ്ടാകും എന്ന് വലിയതുറ സംഭവം ഉണ്ടായപ്പോള് സാമൂഹികനീതി മന്ത്രി ഫേസ്ബുക് പോസ്റ്റ് ഇട്ടിരുന്നു. പക്ഷേ, മുന്‍പ് നടന്ന പല സംഭവങ്ങളിലും പരാതി കൊടുത്തിട്ട് ഇപ്പോഴും നടപടിയുണ്ടാകാത്ത സ്ഥിതിയുണ്ട്. വലിയതുറയില് മര്‍ദ്ദനമേറ്റ ചന്ദന വേഷംകെട്ടി നടന്നതല്ല. ട്രാന്‍സ്ജെന്‍ഡറാണ്. തല്ലുമ്പോള് അത് വിളിച്ചുപറയുന്നുമുണ്ടായിരുന്നു. എന്നിട്ടും തല്ലി. അതായത് ട്രാന്‍സ്ജെന്‍ഡറായതുകൊണ്ടാണ് തല്ലിയത്.\n(ഒന്‍പത് ട്രാന്‍സ്ജെന്‍ഡറുകള് കൂടി ഉള്‍പ്പെട്ട ഡി.വൈ.എഫ്.ഐ പി.എം.ജി യൂണിറ്റിന്റെ പ്രസിഡന്റും സൂര്യ അഭിലാഷ് എന്ന ട്രാന്‍സ്ജെന്‍ഡര് തന്നെ).\nനീതികേടിന്റെ ചില പൊതുവിവരങ്ങള്\nതിരുവനന്തപുരത്ത് കാര്‍ത്തിക, വിനീത എന്നിവര് മേക്കപ്പ് ജോലി കഴിഞ്ഞ് തിരിച്ചു സ്‌കൂട്ടറില് വരുമ്പോള് മറ്റൊരു സ്‌കൂട്ടറില് വന്ന രണ്ടുപേര് ആക്രമിച്ച സംഭവം മാസങ്ങള്‍ക്കു മുന്‍പായിരുന്നു. നീയൊക്കെ എന്തിനാ ഇങ്ങനെ രണ്ടുംകെട്ട് നടക്കുന്നത് എന്നു ചോദിച്ചായിരുന്നു അടിയും അധിക്ഷേപവും. പൊലീസിന് പരാതി കൊടുത്തു. ഒന്നുമുണ്ടായില്ല.\nതിരുവനന്തപുരത്ത് പലപ്പോഴും നടന്നുപോകുന്ന ട്രാന്‍സ്ജെന്‍ഡറുകളെ ബൈക്കില് പോകുന്നവര് കല്ലെറിഞ്ഞ സംഭവങ്ങളുണ്ട്. സ്റ്റേഷനില്‍പ്പോയി വണ്ടിയുടെ നമ്പര് ഉള്‍പ്പെടെ പൊലീസിന് വിവരം കൊടുത്തിട്ടും നടപടി ഉണ്ടായിട്ടില്ല.\nഇത്രകാലവും പരസ്യമായി ഇറങ്ങി ജീവിക്കാതിരുന്ന ഒരു സമൂഹം പെട്ടെന്ന് സമൂഹത്തിന്റെ ഭാഗമായി മാറാന് ശ്രമിക്കുന്നതിനെ ഉള്‍ക്കൊള്ളാന് പലര്‍ക്കും കഴിയുന്നില്ല. മുന്‍പും ട്രാന്‍സ്ജെന്‍ഡറുകള് ഇവിടെയുണ്ടായിരുന്നു. പക്ഷേ, അവര് സ്വന്തം വ്യക്തിത്വം വെളിപ്പെടുത്തി മുന്നിലേക്കു വന്നിരുന്നില്ല. വന്നപ്പോള് പൊലീസിനാണ് അവരുടെ പരസ്യജീവിതത്തില് ഏറ്റവും അസഹിഷ്ണുത. ട്രാന്‍സ്ജെന്‍ഡറുകള് ഏറ്റവുമധികം ആക്രമണം നേരിടേണ്ടി വരുന്നത് പൊലീസില്‍നിന്നാണ് എന്ന് ട്രാന്‍സ്ജെന്‍ഡര് നയം തയ്യാറാക്കുന്നതിന് മുന്നോടിയായി നടത്തിയ സര്‍വ്വേയില് വ്യക്തമായിരുന്നു.\nപല സംഭവങ്ങളും പുറത്തു വരുന്നില്ല. മലപ്പുറത്ത് സമീപകാലത്ത് സംഘം ചേര്‍ന്ന് ആക്രമണമുണ്ടായി. ആണുങ്ങളുടെ വില കളയാന് വേഷംകെട്ടി നടക്കുന്ന നിനക്കൊന്നും നാണമില്ലേ എന്നു ചോദിച്ചുകൊണ്ട് വസ്ത്രം വലിച്ചുകീറുകയായിരുന്നു. അവിടെ പൊലീസാണ് രക്ഷിച്ച് വേറെ വസ്ത്രം വാങ്ങിക്കൊടുത്ത് ആശുപത്രിയില് എത്തിച്ചത്. പക്ഷേ, ആര്‍ക്കെതിരേയും ഒരു നടപടിയും ഉണ്ടായില്ല.\nട്രാന്‍സ്ജെന്‍ഡറുകളെ പ്രതിയാക്കിയ കേസുകള്, പ്രത്യേകിച്ചും കൂടുതല് ശിക്ഷ കിട്ടുന്ന വകുപ്പുകള് ഉപയോഗിച്ചള്ള കേസുകള് ഏറ്റവുമധികം എറണാകുളം നോര്‍ത്ത്, സെന്‍ട്രല് പൊലീസ് സ്റ്റേഷനുകളുടെ പരിധിയിലാണ്. സെന്‍ട്രല് സ്റ്റേഷനില് മൂന്നു കേസുകളാണുള്ളത്. ട്രാന്‍സ്ജെന്‍ഡറുകള് ഏറ്റവുമധികം പുറത്തിറങ്ങി ജീവിക്കുന്ന സ്ഥലമാണ് ഇവിടം എന്നതും ഇതിനു കാരണമാണ്. മറ്റു പലയിടത്തുമുള്ളവര് സ്വന്തം നാട്ടില് ജീവിക്കാന് പറ്റാതെ വരുമ്പോള് ഇവിടെ വന്ന് ജോലിചെയ്തു ജീവിക്കുന്നു എന്നതും ഇവരുടെ എണ്ണം കൂടാന് കാരണമാണ്.\nട്രാന്‍സ്ജെന്‍ഡറുകള് പ്രശ്‌നമുണ്ടാക്കുന്ന ആളുകളാണ് എന്ന മുന്‍വിധിയോടെയാണ് ഏതു വിഷയത്തിലും പൊലീസിലേയും സമൂഹത്തിലേയും കുറേയാളുകള് പ്രതികരിക്കുന്നത്.\nദുരഭിമാനക്കൊല ട്രാന്‍സ്ജെന്‍ഡര് നാട്ടുകാര്


പരിശുദ്ധ പ്രണയത്തെ ഒരപകടത്തിനും തകര്‍ക്കാന് കഴിയില്ല. അമൃത ഇനി കണ്ണന് സ്വന്തം. – GoldKerala.com\nപരിശുദ്ധ പ്രണയത്തെ ഒരപകടത്തിനും തകര്‍ക്കാന് കഴിയില്ല. അമൃത ഇനി കണ്ണന് സ്വന്തം.\nനൈമിഷിക സുഖങ്ങള്‍ക്കായി ജീവിതപങ്കാളിയെയും കുഞ്ഞുങ്ങളെയും ഒഴിവാക്കിയോ കൊന്നു തള്ളിയോ പായുന്നവര് ഒരുപാട് ഉള്ള ഈ സമൂഹത്തില് കണ്ണന്‍റെയും അമൃതയുടെയും പ്രണയസാക്ഷാത്കാരം ഒരു വലിയ പാഠമാണ്. കണ്ണനും അമൃതയും കഴിഞ്ഞ അഞ്ചു വര്‍ഷങ്ങളായി പ്രണയത്തിലാണ്. കഴിഞ്ഞ വര്‍ഷം സെപ്റ്റംബര് 25ന് ഒരു അപകടം പറ്റി കണ്ണന്‍റെ സുഷുമ്നനാഡിക്ക് ക്ഷതം സംഭവിച്ചു. ഒരു പാട് ചികിത്സകള്‍ക്ക് ശേഷമാണ് കണ്ണന് ഒരു വീല്‍ചെയറിന്‍റെ സഹായത്തോടെ അല്‍പമെങ്കിലും കാര്യങ്ങള് ഒറ്റയ്ക്ക് ചെയ്യാന് കഴിഞ്ഞത്.\nAlso Read: ആദ്യരാത്രിയെക്കാള് സംഭവബഹുലമായിരുന്നു പിറ്റേ ദിവസം രാവിലെ – ബിജു മേനോന്\nഇന്നത്തെ പല പ്രണയങ്ങളും നൈമിഷികവും വിനോദവും ആണല്ലോ. എങ്കിലും അശ്വതി അങ്ങനെയായിരുന്നില്ല. ഒരപകടത്തിനും അവളുടെ സ്നേഹത്തിനു മേല് ക്ഷതം ഏല്‍പിക്കാന് കഴിഞ്ഞില്ല. അവരുടെ പ്രണയത്തിന്‍റെ ശക്തിയില് വിധി തോല്‍വി സമ്മതിച്ചു. കണ്ണന് വീല്‍ചെയറില് ഇരുന്നു അമൃതയ്ക്ക് വാരണ്യമാല്യം ചാര്‍ത്തി. കണ്ണന് വൈകാതെ പൂര്‍ണ്ണ ആരോഗ്യവാനാകുമെന്നാണ് ഇരുവീട്ടുകാരുടെയും ഉറച്ച വിശ്വാസം.


‘നെഞ്ചിലുണ്ടാവും, മരണം വരെ, സ്പീക്കറുടെ കസേര കാലുകൊണ്ട് ചവിട്ടിയിട്ടവരാണ് സത്യപ്രതിജ്ഞാ ലംഘനത്തെ പറ്റി പറയുന്നത്’; കെകെ രമ\n‘നെഞ്ചിലുണ്ടാവും, മരണം വരെ, സ്പീക്കറുടെ കസേര കാലുകൊണ്ട് ചവിട്ടിയിട്ടവരാണ് സത്യപ്രതിജ്ഞാ ലംഘനത്തെ പറ്റി പറയുന്നത്’; കെകെ രമ\nതിരുവനന്തപുരം: ടി.പി ചന്ദ്രശേഖരന്‍റെ ബാഡ്‌ജ് ധരിച്ച് സത്യപ്രതിജ്ഞ ചെയ്ത സംഭവം പരിശോധിക്കുമെന്ന സ്പീക്കറുടെ പ്രസ്താവനക്കെതിരെ കെകെ രമ എംഎൽ.എ. സ്പീക്കറുടെ കസേര കാലുകൊണ്ട് തട്ടിയിട്ടവരാണ് ഇപ്പോൾ സത്യപ്രതിജ്ഞാ ലംഘനത്തെ പറ്റി പറയുന്നതെന്ന് കെ.കെ രമ ചോദിച്ചു. നെഞ്ചിലുണ്ടാവും, മരണം വരെ എന്ന അടിക്കുറിപ്പോടു കൂടി കെകെ രമ ഫേസ്ബുക്കിൽ സത്യപ്രതിജ്ഞയുടെ ചിത്രം പങ്കുവെച്ചിരുന്നു. കേരളാ കൗമദിയാണ് രമയുടെ പ്രതികരണം റിപ്പോർട്ട് ചെയ്തിരിക്കുന്നത്. ”തന്‍റെ വസ്ത്രത്തിന്‍റെ ഭാഗമായിട്ടാണ് താന് ആ ബാഡ്‌ജ് ധരിച്ചെത്തിയതെന്നും ഇതിലും വലുത് പ്രതീക്ഷിച്ചതാണെന്നും ആദ്യം […]\n27 May 2021 7:09 AM GMT\nതിരുവനന്തപുരം: ടി.പി ചന്ദ്രശേഖരന്‍റെ ബാഡ്‌ജ് ധരിച്ച് സത്യപ്രതിജ്ഞ ചെയ്ത സംഭവം പരിശോധിക്കുമെന്ന സ്പീക്കറുടെ പ്രസ്താവനക്കെതിരെ കെകെ രമ എംഎൽ.എ. സ്പീക്കറുടെ കസേര കാലുകൊണ്ട് തട്ടിയിട്ടവരാണ് ഇപ്പോൾ സത്യപ്രതിജ്ഞാ ലംഘനത്തെ പറ്റി പറയുന്നതെന്ന് കെ.കെ രമ ചോദിച്ചു. നെഞ്ചിലുണ്ടാവും, മരണം വരെ എന്ന അടിക്കുറിപ്പോടു കൂടി കെകെ രമ ഫേസ്ബുക്കിൽ സത്യപ്രതിജ്ഞയുടെ ചിത്രം പങ്കുവെച്ചിരുന്നു. കേരളാ കൗമദിയാണ് രമയുടെ പ്രതികരണം റിപ്പോർട്ട് ചെയ്തിരിക്കുന്നത്.\n”തന്‍റെ വസ്ത്രത്തിന്‍റെ ഭാഗമായിട്ടാണ് താന് ആ ബാഡ്‌ജ് ധരിച്ചെത്തിയതെന്നും ഇതിലും വലുത് പ്രതീക്ഷിച്ചതാണെന്നും ആദ്യം മുതല്‍ക്ക് തന്നെ എന്‍റെ പുറകെ തന്നെയാണ് ഇവരെന്നും പറഞ്ഞു. ചട്ടലംഘനമൊന്നുമില്ല, എല്ലാം പരിശോധിച്ച് തന്നെയാണ് അങ്ങനെ ചെയ്‌തത്. സ്പീക്കര് പരിശോധിക്കട്ടെയെന്നും എന്നിട്ട് തൂക്കി കൊല്ലാന് വിധിക്കുന്നെങ്കില് അങ്ങനെ ചെയ്യട്ടേ. ”\nവടകര എംഎല്‍എ കെകെ രമയുടെ സത്യപ്രതിജ്ഞയില് ചട്ടലംഘനം നടന്നോയെന്ന് പരിശോധിക്കുമെന്ന് സ്പീക്കര് എംബി രാജേഷ് നേരത്തെ പറഞ്ഞത്. സത്യപ്രതിജ്ഞയ്ക്ക് ആര്‍എംപി സ്ഥാപകനും ഭര്‍ത്താവുമായ ടിപി ചന്ദ്രശേഖരന്റെ ചിത്രമുള്ള ബാഡ്ജ് സാരിയില് അണിഞ്ഞായിരുന്നു കെകെ രമ എത്തിയത്.\nപ്രോ ടൈം സ്പീക്കര് അഡ്വ. പിടിഎ റഹീം മുമ്പാകെ സഗൗരവ പ്രതിജ്ഞയാണ് കെകെ രമ എടുത്തത്. കൊലപാതക രാഷ്ട്രീയത്തിനെതിരെ സന്ദേശം നല്‍കാനാണ് ടിപിയുടെ ബാഡ്ജ് ധരിച്ചു വന്നതെന്ന് സത്യപ്രതിജ്ഞാ ദിവസം കെകെ രമ പറഞ്ഞിരുന്നു. നിയമസഭയില് പ്രത്യേക ബ്ലോക്കായി ഇരിക്കാനാണ് ആര്‍എംപിയുടെ തീരുമാനം.


ട്രെന്‍ഡ് തുന്നുന്ന കൈവിരല്‍ത്തുമ്പുകള് | Readers Mirror\nHome » Regional Articles » ട്രെന്‍ഡ് തുന്നുന്ന കൈവിരല്‍ത്തുമ്പുകള്\nട്രെന്‍ഡ് തുന്നുന്ന കൈവിരല്‍ത്തുമ്പുകള്\nTitle: ട്രെന്‍ഡ് തുന്നുന്ന കൈവിരല്‍ത്തുമ്പുകള്\nമലയാളത്തിന്റെ ഫാഷന് മാനസം ഇപ്പോള് സമീറ സനീഷ് തുന്നുന്ന വസ്‌ത്രങ്ങള്‍ക്കു പിന്നാലെയാണ്. അറിയാം ഫാഷന് പൂവിടുന്ന സമീറയുടെ മാനസത്ത...\nമലയാളത്തിന്റെ ഫാഷന് മാനസം ഇപ്പോള് സമീറ സനീഷ് തുന്നുന്ന വസ്‌ത്രങ്ങള്‍ക്കു പിന്നാലെയാണ്. അറിയാം ഫാഷന് പൂവിടുന്ന സമീറയുടെ മാനസത്തെക്കുറിച്ച്, സ്വപ്‌നങ്ങളെക്കുറിച്ച്...\nസമീറയുടെ കൈവിരല്‍ത്തുമ്പുകളില് പൂവിടുന്ന വസ്‌ത്രങ്ങള് കേരളത്തിന്റെ ഫാഷന് ട്രെന്‍ഡായി മാറുന്നു. സാള്‍ട്ട് ആന് പെപ്പറിറിലെ നീളന് ഫ്രോക്കിനോടുള്ള മലയാളത്തിന്റെ പ്രണയം ഇനിയും തീര്‍ന്നിട്ടില്ല. സാള്‍ട്ട് ആന്‍ഡ് പെപ്പര് എന്ന പേരില് തന്നെ ആ നീളന് ഫ്രോക്ക് തേടി പ്രമുഖ കടകളില് ആവശ്യക്കാരെത്തുന്നു. പ്രണയം എന്ന ചിത്രത്തില് സമീര അവതരിപ്പിച്ചത് ജ്യൂട്ട് സില്‍ക്ക് സാരിയായിരുന്നു. ഒരേസമയം ലളിതവും പ്രൗഢവുമായ ജ്യൂട്ട് സില്‍ക്ക് സാരി ഇപ്പോള് വീട്ടമ്മമാരുടെ പ്രിയപ്പെട്ട കളക്ഷനായി മാറിയിരിക്കുന്നു.\nമലയാള സിനിമയുടെ വസ്‌ത്രാലങ്കാര രംഗത്ത് നിലയുറപ്പിച്ച ചുരുക്കം പെണ്‍സാന്നിദ്ധ്യങ്ങളില് ഒരാളാണ് സമീറാ സനീഷ്. കൊച്ചിയിലെ നാഷണല് ഇന്‍സ്റ്റിറ്റിയൂട്ട് ഓഫ് ഫാഷന് ഡിസൈനില് നിന്നും ഒന്നാം റാങ്കോടെ ഫാഷന് ഡിസൈനിംഗില് പാസായ സമീറ, പരസ്യ ചിത്രങ്ങളില് വസ്‌ത്രാലാങ്കാരം നടത്തിയാണ് സിനിമാലോകത്തേക്ക് അരങ്ങേറ്റം കുറിച്ചത്. പരസ്യ മേഖലയില് പ്രവര്‍ത്തിച്ചു കൊണ്ടിരിക്കേ വൈറ്റ് എലഫെന്റ് എന്ന ഹിന്ദി ചിത്രത്തിലൂടെ സിനിമാ രംഗത്ത് എത്തി.\nമലയാള സിനിമയിലേക്കുള്ള രംഗപ്രവേശം ആഷിഖ് അബുവിന്റെ ഡാഡി കൂളിലൂടെയായിരുന്നു. പിന്നെ, സോള്‍ട്ട് & പെപ്പര്, ഇന്ത്യന് റുപ്പി, പ്രാഞ്ചിയേട്ടന്, പ്രണയം തുടങ്ങി ഒട്ടേറെ ഹിറ്റ് ചിത്രങ്ങള്. ഒരു പതിറ്റാണ്ടുകാലത്തെ കോസ്‌റ്റിയൂം ഡിസൈനിംഗ് രംഗത്ത് 300 ഓളം പരസ്യചിത്രങ്ങളിലും 25 സിനിമകള്‍ക്കും സമീറ തന്റെ വസ്‌ത്രാലങ്കാര മികവ് തെളിയിച്ചു. മൂന്നു വര്‍ഷമായി സിനിമയില് സജ്ജീവമായി പ്രവര്‍ത്തിക്കുന്നു. സമീറ ഡിസൈന് ചെയ്‌ത പല വസ്‌ത്രങ്ങളും സിനിമയേക്കാളും വലിയ ഹിറ്റായി മാറി. കാലത്തിനൊത്തു കിതയ്‌ക്കാതെ മുന്നേറുന്ന സമീറയുടെ സിനിമാ ജീവിതത്തിലേക്ക്...\nഈ ഫീല്‍ഡ് തെരഞ്ഞെടുക്കാനുള്ള കാരണം?\nഅങ്ങനെ പ്രത്യേകിച്ച് കാരണമൊന്നും എടുത്തുപറയാനില്ല. ഡിസൈനിംഗ് എനിക്ക് ഇഷ്‌ടമായിരുന്നു. പിന്നെ വരയ്‌ക്കും. സിനിമയിലെത്തുമെന്ന് പ്രതീക്ഷിച്ചതല്ല. യാദൃശ്ചികമായി എത്തിപ്പെട്ടതാണ് സിനിമയില്. ഇപ്പോള് തുടര്‍ന്നു പോകുന്നു.\nഇപ്പോള് ചെയ്‌തുകൊണ്ടിരിക്കുന്ന പ്രോജക്ടുകളെക്കുറിച്ച്?\nമൂന്നു സിനിമകളിലാണ് ഇപ്പോള് വര്‍ക്ക് ചെയ്‌തു കൊണ്ടിരിക്കുന്നത്. ലാലിന്റെ കോബ്ര, അന്‍വര് റഷീദിന്റെ ഉസ്‌താദ് ഹോട്ടല്, ആഷിഖ് അബുവിന്റെ 22 ഫീമെയില് കോട്ടയം. പ്രമേയത്തിന്റെ പ്രത്യേകതകള്‍കൊണ്ട് വ്യത്യസ്ഥമാണ് ഈ മൂന്ന് സിനിമകളും. വ്യത്യസ്ഥമായ കോസ്‌റ്റിയൂമാണ് മൂന്നിലും ഉപയോഗിച്ചിരിക്കുന്നത്. കോബ്രയിലെ കോസ്‌റ്റിയൂം കൂടുതല് കളര്‍ഫുള്ളാണ്. ഉസ്‌താദ് ഹോട്ടലില് മുസ്ലീം ടച്ചുള്ള പരമ്പരാഗത വസ്‌ത്രങ്ങളാണെങ്കിലും അതില് കുറെക്കൂടി മോഡേണൈസ് ചെയ്യാന് ശ്രമിച്ചിട്ടുണ്ട്. സിനിമയില് മുമ്പ് കണ്ടിട്ടില്ലാത്ത പുതുമയേറിയ വസ്‌ത്രാലങ്കാര രീതിയാണ് 22 ഫീമെയില് കോട്ടയം എന്ന സിനിമയില് ചെയ്‌തിരിക്കുന്നത്. മോഡേണ് സമൂഹത്തിന്റെ കഥയായതിനാല് മോഡേണ് കോസ്‌റ്റിയൂം ഉപയോഗിച്ചിരിക്കുന്നു.\n15 വര്‍ഷത്തിനിടെ മലയാള സിനിമയിലെ വസ്‌ത്രാലങ്കാര രംഗത്തുണ്ടായ മാറ്റങ്ങളെ എങ്ങനെ കാണുന്നു?\nകോസ്‌റ്റിയൂം രംഗത്ത് വിപ്ലകരമായ മാറ്റങ്ങളാണ് കഴിഞ്ഞ 15 വര്‍ഷത്തിനിടെ ഉണ്ടായിരിക്കുന്നത്. ആധുനിക വസ്‌ത്രധാരണ രീതി കൂടുതലായി സിനിമയില് ഉപയോഗിച്ചു തുടങ്ങി. പാശ്ചാത്യ വസ്‌ത്രധാരണരീതികളെ അനുകരിക്കാനുള്ള ശ്രമം കണ്ടുവരുന്നുണ്ട്. പഴയകാല സിനിമകള് നാച്യുറല് ആയിരുന്നു. വസ്‌ത്രാലങ്കാരത്തിലും ആ നാച്യൂറാലിറ്റി സ്വീകരിച്ചു പോന്നിരുന്നു. എന്നാല് ഇന്ന് കാലം മാറി. ഗ്രാമ പശ്ചാത്തലത്തിലുള്ള സിനിമകള് ഇന്ന് കുറവാണ്. പുതിയ ഫാഷനിലുള്ള കോസ്‌റ്റിയൂം ഡിസൈനിംഗിലെന്നപോലെ ഗ്രാമീണ ശൈലിയിലുള്ള കോസ്‌റ്റിയൂമിലും വെല്ലുവിളികള് ഏറെയുണ്ട്.\nഗാനരംഗങ്ങളില് ലൈംഗിക ചുവയുള്ള വസ്‌ത്രധാരണത്തോടുള്ള അഭിപ്രായം?\nചില സിനിമകള്‍ക്ക് അത്തരം വസ്‌ത്രധാരണം അവശ്യമാണ്. എന്നാല് അനാവശ്യമായി ചെയ്യുന്നതി}ോടു യോജിപ്പില്ല. കൂടുതല് സിനിമകളിലും ഇത്തരം വസ്‌ത്രധാരണങ്ങള് അനാവശ്യമാണെന്നാണ് വ്യക്തിപരമായ അഭിപ്രായം.\nപുതിയ ഫാഷനുകള് കണ്ടെത്തുന്നത് എങ്ങനെയാണ്?\nധാരാളം സിനിമകള് കാണുന്ന വ്യക്തിയാണ് ഞാന്. സിനിമകളിലെ പുതിയ ഫാഷനുകള് ശ്രദ്ധയോടെ വീക്ഷിക്കും. കൂടാതെ ഫാഷന് മാസികകളും, ബുക്കുകളും, ഇന്റര്‍നെറ്റുമൊക്കെയാണ് എന്റെ പാഠപുസ്‌തകങ്ങള്.\nപൗരാണിക വസ്‌ത്രാലങ്കാര സിനിമകള് ചെയ്യണമെന്ന് ആഗ്രഹമുണ്ടോ?\nആഗ്രഹമുണ്ട്. അത്തരം സിനിമകള് കരിയറിലെ വ്യത്യസ്ഥ അനുഭവം ആയിരിക്കും. ഒരുപാട് ഹോംവര്‍ക്ക് ഇത്തരം സിനിമകള് ചെയ്യുമ്പോള് ആവശ്യമായിവരും. അക്കാലത്തെ ചിത്രങ്ങളും പുസ്‌തകങ്ങളും കഥകളിലൂടെയുമൊക്കെയാണ് റഫര് ചെയ്യുന്നത്. എന്റെ ആദ്യ ചിത്രമായ വൈറ്റ് എലഫെന്റ് 1950 കാലഘട്ടത്തെ കഥപറയുന്ന ചിത്രമാണ്. ഇതില് പൗരാണിക രീതിയിലുള്ള വസ്‌ത്രാലങ്കാരത്തിന് അവസരം ലഭിച്ചിട്ടുണ്ട്.\nതാങ്കളുടെ കോസ്റ്റ്യൂം ഡിസൈനിംഗിലെ പ്രത്യേകതയായി ചൂണ്ടിക്കാട്ടുന്നത് എന്താണ്?\nഅത് പറയേണ്ടത് ഞാനല്ലല്ലോ. എങ്കിലും പ്രൈമറി കളര് ഒഴിവാക്കാനാണ് ഞാന് ശ്രമിക്കുന്നത്. കണ്ണിന് ഡിസ്‌റ്റെര്‍ബന്‍സ് ഉണ്ടാക്കുന്നതിനാലാണ് പ്രൈമറി കളര് ഒഴിവാക്കുന്നത്. പിന്നെ ചിലയിടത്ത് അതു പ്രയോഗിക്കേണ്ടതായും വരും. കണ്ണിന് ഡിസ്‌റ്റെര്‍ബന്‍സ് ഉണ്ടാക്കുന്ന എല്ലാ കളറുകളും ഒഴിവാക്കാന് ശ്രമിക്കും. ആവര്‍ത്തനങ്ങള് ഒഴിവാക്കാനും പരമാവധി ശ്രമിക്കാറുണ്ട്. ഓരോ കഥാപാത്രങ്ങള്‍ക്ക് അനുസരിച്ചാണല്ലോ വര്‍ക്ക് ചെയ്യേണ്ടി വരിക. ഇപ്പോള് ഒരു പടത്തിലെ അതേ സ്വഭാവമുള്ള കഥാപാത്രങ്ങള് തന്നെയാണ് അടുത്ത പടത്തിലെങ്കില് കോസ്റ്റ്യൂംസില് എന്തെങ്കിലും വ്യത്യാസം വരുത്താന് ഞാന് ശ്രമിക്കാറുണ്ട്.\nതാങ്കള് ചെയ്‌ത വര്‍ക്കുകള് പിന്നീട് ഒരു ഫാഷനായി മാറിയിട്ടുണ്ടോ?\nഞാന് സോള്‍ട്ട് ആന്‍ഡ് പെപ്പറില് ഡിസൈന് ചെയ്‌ത സ്‌കര്‍ട്ട് മിക്കവരും ഉപയോഗിക്കുന്നത് കാണാറുണ്ട്. എല്ലാ ഷോപ്പിലും ഇതാണ് സോള്‍ട്ട് ആന്‍ഡ് പെപ്പര് മോഡല് എന്നു പറഞ്ഞ് വില്‍ക്കുന്നുണ്ട്. അത് കാണുമ്പോള് ശരിക്കും സന്തോഷം തോന്നും. അതുപോലെ പ്രണയം എന്ന സിനിമയില് ഉപയോഗിച്ച ജൂട്ട് സില്‍ക് സാരിയും ഏറെ പോപ്പുലര് ആയി. സിമ്പിള് ഡിസൈനിംഗ് ആയിരുന്നെങ്കിലും ഒരുപാട് വര്‍ക്ക് ചെയ്യാനുണ്ടായിരുന്നു. എങ്കിലും ടെന്‍ഷനൊന്നുമില്ലായിരുന്നു. നമ്മള് ചെയ്‌ത ഒരു വര്‍ക്കിന് പോപ്പുലാരിറ്റി കിട്ടുമ്പോള് സന്തോഷം ഉണ്ടാകാറുണ്ട്.\nതാങ്കള്‍ക്ക് ഏറ്റവും സംതൃപ്‌തി തോന്നിയ വര്‍ക്ക് ഏതാണ്?\nഅത് മലയാളത്തിലെ എന്റെ ആദ്യ സിനിമയായ ഡാഡി കൂള് ആണ്. തുടക്കമായതിനാല് തന്നെ ഏറെ വെല്ലുവിളികളെ നേരിടേണ്ടിവന്നു. ആഷിഖ് അബുവിന്റെ പിന്തുണ ഏറെ സഹായകമായിട്ടുണ്ട്. പ്രാഞ്ചിയേട്ടന് ദി സെയിന്റ്, സോള്‍ട്ട് ആന്‍ഡ് പെപ്പര്, പ്രണയം എന്നിവയിലെ കോസ്‌റ്റിയൂമും ഏറെ സംതൃപ്‌തി നല്‍കി.\nസിനിമ കണ്ടശേഷം കുറെക്കൂടി നന്നാക്കാമായിരുന്നു എന്ന് തോന്നാറുണ്ടോ?\nഅത് എല്ലായ്‌പ്പോഴും തോന്നാറുണ്ട്. ഇപ്പോള് ചെയ്യുന്നതായാലും, ചെയ്‌തു കഴിഞ്ഞ് തിയേറ്ററില്‍പ്പോയി കാണുമ്പോള് കുറച്ചുകൂടി നന്നാക്കാമായിരുന്നുവെന്ന് തോന്നാറുണ്ട്.\nസിനിമയില് എത്തുന്നതിന് മുമ്പ്.?\nഫാഷന് ഡിസൈനിംഗ് ഡിപ്ലോമ കഴിഞ്ഞ ഉടനെ തന്നെ ഞാന് റെയ്‌മണ്ട്‌സില് കയറി. അപ്പോഴും ഫ്രീലാന്‍സായി വര്‍ക്ക് ചെയ്യുന്നുണ്ടായിരുന്നു. പിന്നെയാണ് ആഡ് ചെയ്യാന് തുടങ്ങിയത്. അതുവഴി ഫിലിമില് വന്നു. ആറു വര്‍ഷത്തോളം ആഡ് ഫിലിം ചെയ്‌തു. അതിനിടയിലാണ് വൈറ്റ് എലഫന്റ് എന്ന ഹിന്ദി സിനിമ ചെയ്‌തത്. ആഷിക്കിന്റെ ഡാഡി കൂളിലൂടെയാണ് മലയാളം ഇന്‍ഡസ്‌ട്രിയിലേക്ക് വരുന്നത്. വേഷം ശ്രദ്ധിക്കപ്പെട്ടു തുടങ്ങിയതോടെ കൂടുതല് ഡയറക്ടേഴ്‌സിന്റെ പടങ്ങള് വന്നു തുടങ്ങി. അങ്ങനെ ഈ രംഗത്ത് തന്നെ തുടരാന് തീരുമാനിച്ചു.\nഏറ്റവും ഇഷ്ടപ്പെട്ട കോസ്റ്റ്യൂം ഡിസൈനര്?\nസബ്‌യാ സാബി മുഖര്‍ജി ആണ് എനിക്ക് ഏറ്റവും ഇഷ്ടപെട്ട കോസ്റ്റ്യൂം ഡിസൈനര്. അദ്ദേഹത്തിന്റെ വര്‍ക്കിന്റെ കളര് കോമ്പിനേഷനാണ്  എന്നെ ഏറെ ആകര്‍ഷിച്ചത്. ക്ലാസിക് ടച്ചാണ് അദ്ദേഹത്തിന്റെ വര്‍ക്കുകളുടെ പ്രത്യേകത. ഒപ്പം സിമ്പിളും എലഗന്റുമാണ്.\nകേരളത്തിലെ പുതിയ ഫാഷന് ട്രെന്‍ഡ് എന്തായിരിക്കും?\nഒരുപാട് മാറ്റങ്ങള് മലയാളിയുടെ ലൈഫ് സ്‌റൈലില് വന്നിട്ടുണ്ട്. ഈ വര്‍ഷത്തില് ഇതില് മാറ്റമുണ്ടാകും. വ്യത്യസ്ഥതയെ സ്വീകരിക്കാനാണ് മലയാളിക്ക് ഏറെ താല്‍പര്യം. ലേഡീസിന്റെ ഇടയില് ചുരിബോട്ടം ആണല്ലോ ഇപ്പോള് ഫാഷന്. അത് മാറി സല്‍വാറിലേക്ക് തന്നെ തിരിച്ചു നടക്കാന് സാധ്യതയുണ്ട്.\nതാങ്കള്‍ക്ക് ലഭിച്ച അംഗീകാരങ്ങള്, അവാര്‍ഡുകള്\nപ്രാഞ്ചിയേട്ടന് ആന്‍ഡ് ദി സെയിന്റിന് പുരസ്‌കാരം ലഭിച്ചിരുന്നു. ഇപ്പോള് വയലാര്‍രാമവര്‍മ്മ ഫിലിം അവാര്‍ഡുണ്ട്, അതിപ്പോള് ഏതു സിനിമക്കാണന്ന് എടുത്തു പറഞ്ഞിട്ടില്ല.\nകോസ്റ്റ്യൂം ഡിസൈനിംഗിനൊപ്പം പെയിന്റിംഗും ഉണ്ടെന്ന് കേട്ടിട്ടുണ്ട്.?\nഅതേ, ചെറുപ്പം മുതല് പെയിന്റിംഗില് താല്‍പര്യമുണ്ടായിരുന്നു. ഏഴാം ക്‌ളാസ്സു മുതല് കലാഭവനില് ഡ്രോയിംഗും പഠിച്ചിട്ടുണ്ട്. പെയിന്റിംഗ്‌സും കുറച്ച് ചെയ്യാന് പറ്റിയിട്ടുണ്ട്. കോസ്റ്റ്യൂം ഡിസൈനിംഗ് മേഖല തെരഞ്ഞടുക്കാനുള്ള ഒരു കാരണവും അതാണ്.\nകോസ്‌റ്റിയൂം ഡിസൈനിംഗ് രംഗത്തേക്ക് ചുവടുവെയ്‌ക്കാന് ആഗ്രഹിക്കുന്ന പുതിയ തലമുറയിലെ ആളുകളോട് സമീറക്ക് എന്താണ് പറയാനുള്ളത്\nസാധ്യതകളെറെയുള്ള മേഖലയാണിത്. ഫാഷന് ഡിസൈനിംഗ് കഴിഞ്ഞവര്‍ക്ക് ഇത് കരിയര് ആക്കാന് പറ്റിയ മേഖലയാണ്. ചില ആളുകള്‍ക്കെങ്കിലും സിനിമ ഒരു മോശം ഫീല്‍ഡാണെന്ന തെറ്റിദ്ധാരണയുണ്ട്. അങ്ങനെയൊന്നും ഇല്ലെന്നതാണ് സത്യം. ഞാനൊക്കെ ആദ്യം ഫീല്‍ഡിലേക്ക് വരുമ്പോള് വേണോ വേണ്ടേ എന്നൊരു കണ്‍ഫ്യൂഷന് ഉണ്ടായിരുന്നു. പക്ഷേ അങ്ങനെ ഒരു പ്രശ്‌നവും എനിക്ക് നേരിടേണ്ടി വന്നിട്ടില്ല. നമുക്ക് ധൈര്യമായി ജോലി ചെയ്യാന് പറ്റുന്ന ഒരു മേഖലയാണിത്.


ഒരു നക്ഷത്രത്തിന്റെ കഥ - sundayshalom\n1991 -ലെ ക്രിസ്മസ് കാലത്തായിരുന്നു അല്‍ഫോന്‍സ ജോസഫിന്റെ ജനനം. ക്രിസ്മസിന് 13 ദിവസങ്ങള്‍മാത്രം. ജനുവരിയിലാണ് തീയതി പറഞ്ഞിരുന്നതെങ്കിലും ഏതാനും ആഴ്ചകള്‍ക്കുമുമ്പ് സിസേറിയന് നടത്തേണ്ടിവന്നു. മുമ്പ് രണ്ടും സാധാരണ പ്രസവങ്ങളായിരുന്നെങ്കിലും അമ്മയുടെയും കുട്ടിയുടെയും ജീവന് അപകടത്തിലാകാന് സാധ്യതയുണ്ടെന്ന് ഡോക്ടര്‍മാര് പറഞ്ഞതിനെ തുടര്‍ന്നായിരുന്നു പെട്ടെന്നുള്ള സിസേറിയന്. രണ്ട് ആണ്‍കുട്ടികള്‍ക്കുശേഷം പെണ്‍കുട്ടിയെ ലഭിച്ചപ്പോള് കുടുംബത്തിന്റെ സന്തോഷം ഇരട്ടിച്ചു. അമ്മയ്ക്കും കുഞ്ഞിനും കുഴപ്പമില്ലാതെ കാര്യങ്ങള് നടന്നപ്പോള് അവര് ഒന്നുകൂടി ആശ്വസിച്ചു. എന്നാല്, ആശ്വാസം അധിക സമയം നീണ്ടുനിന്നില്ല. കുഞ്ഞിനെ കാണാനെത്തിയ പരിചയക്കാരായ സ്ത്രീകള് ഓമനത്തം നിറഞ്ഞ ആ മുഖത്തേക്കു നോക്കുമ്പോള് അവളുടെ നിറം നീലയായി മാറിയിരുന്നു. അവര്‍ക്ക് എന്തൊക്കെയോ പൊരുത്തക്കേടുകള് തോന്നി. ഉടനെ പിതാവ് ജോസ് ഡോക്ടറുടെ മുറിയിലേക്ക് ഓടി. പിന്നീട് വര്‍ഷങ്ങളോളം അദ്ദേഹത്തിന്റെ ജീവിതം മകളുടെ ജീവനും കയ്യില്‍പിടിച്ചുകൊണ്ടുള്ള ഓട്ടമായിരുന്നു…\nസഹനങ്ങളെ ഓര്‍മിപ്പിക്കുന്ന പേര്\nകുഞ്ഞുമായി ഡോക്ടര് നേരെ എന്‍ഐസിയുവിലേക്ക് പാഞ്ഞു. ഒമ്പതു ദിവസത്തിനുശേഷമാണ് അവളെ തിരികെ നല്‍കിയത്. ഇനി പ്രശ്‌നമൊന്നും ഉണ്ടാകില്ലെന്നും പറഞ്ഞു. ഇടുക്കി ജില്ലയിലെ കട്ടപ്പനക്കടുത്ത് നെല്ലിപ്പാറയിലായിരുന്നു അന്നവര് താമസിച്ചിരുന്നത്. മണിയംപ്രായില് ജോസ്-ലിസി ദമ്പതികളുടെ ഇളയമകളായി ജനിച്ച അവള്‍ക്ക് അല്‍ഫോന്‍സ എന്നു പേരിട്ടു. വിശുദ്ധ അല്‍ഫോന്‍സാമ്മയുടെ ജീവിതംപോലെ സഹനങ്ങള് നിറഞ്ഞതായിരിക്കുമെന്ന് അപ്പോള് അവര് ചിന്തിച്ചിരുന്നില്ല. ദിവസങ്ങള് കഴിയുംതോറും കുഞ്ഞ് അല്‍ഫോന്‍സയ്ക്ക് ഓരോ പ്രശ്‌നങ്ങള് കണ്ടുതുടങ്ങി. മാസത്തില് ഒരു പ്രാവശ്യമെങ്കിലും അവളുമായി ആശുപത്രിയില് പോകേണ്ടിവന്നു. പ്രത്യേകിച്ച് കുഴപ്പമൊന്നുമില്ലെന്നായിരുന്നു മറുപടികള്. ഒമ്പതു മാസം തികഞ്ഞിട്ടും കുഞ്ഞ് കമിഴ്ന്നില്ല. കരയുമ്പോള് കൈകാലുകളില് വല്ലാത്തൊരു മുറുക്കം അനുഭവപ്പെടുന്നുണ്ടെന്നും മനസിലായി. അതിലുപരി കണ്ണുകള് കറങ്ങുന്നുണ്ടെന്നും മാതാപിതാക്കള് തിരിച്ചറിഞ്ഞു. കണ്ണിന് പ്രശ്‌നങ്ങളുണ്ടോ എന്നറിയാന് വിദഗ്ധ പരിശോധന നടത്തിയെങ്കിലും ഞരമ്പുകള്‍ക്ക് യാതൊരു കുഴപ്പവും ഇല്ലെന്നായിരുന്നു റിസല്‍ട്ട്. കമിഴ്ന്നുവീഴാന് തുടങ്ങുമ്പോള് എല്ലാം ശരിയാകുമെന്ന് ഡോക്ടര് ആശ്വസിപ്പിക്കുകയും ചെയ്തു. എന്നാല് അതിന് താമസം നേരിടുന്നതിന്റെ കാരണം കൃത്യമായി വിശദീകരിക്കാന് ഡോക്ടര്‍മാര്‍ക്ക് കഴിഞ്ഞില്ല.\nദൈവദൂതന്റെ മുഖമുള്ള ഡോക്ടര്\nഏതാണ്ട് ഒരു മാസത്തിനുശേഷം വീണ്ടും ആശുപത്രിയിലെത്തി. ഇത്തവണ പുതിയൊരു ഡോക്ടറായിരുന്നു അവിടെ ഉണ്ടായിരുന്നത്. മലയാളി അല്ലായിരുന്നെങ്കിലും അദ്ദേഹത്തിന് മലയാളം നന്നായി വഴങ്ങുമായിരുന്നു. മാതാപിതാക്കളുടെ കൈകളിലിരുന്ന അല്‍ഫോന്‍സയെ നോക്കിയിട്ട് ഡോക്ടറുടെ ആദ്യത്തെ ചോദ്യം ‘നിങ്ങള്‍ക്ക് വേറെ മക്കള് ഉണ്ടോ’ എന്നായിരുന്നു. ഉണ്ടെന്ന് ഉത്തരം നല്‍കിയപ്പോള് അവര്‍ക്ക് എന്തെങ്കിലും ശാരീരിക പ്രശ്‌നങ്ങള് ഉണ്ടോ എന്നായി അടുത്ത ചോദ്യം. മൂത്ത രണ്ട് ആണ്‍മക്കള്‍ക്കും യാതൊരു കുഴപ്പവും ഇല്ലെന്ന് അറിയിച്ചപ്പോള് ഡോക്ടറുടെ മറുപടി വിഷമിപ്പിക്കുന്നതായിരുന്നു. ”ഇവളെ വളര്‍ത്തിയെടുക്കാന് അല്പം ബുദ്ധിമുട്ടായിരിക്കും. ജീവിക്കുക എന്നു പറഞ്ഞാല് വൈദ്യശാസ്ത്രത്തിന് അസാധ്യവും. 80 ശതമാനത്തിലധികം ബുദ്ധി വൈകല്യം ഉണ്ടാകും. ജീവിക്കുകയാണെങ്കില് 10 വയസ് കഴിയാതെ കമിഴ്ന്നുവീഴില്ല.” ഇതിന് പ്രത്യേക മരുന്നൊന്നും ഇല്ലെന്ന് പറഞ്ഞ ഡോക്ടര് ഏതാനും വൈറ്റമിന് മരുന്നുകള് നല്‍കി.\nഅങ്ങനെ പറഞ്ഞ് ഹൃദയാലുവായ ഡോക്ടര് അവരെ ഒഴിവാക്കിയില്ല. മറിച്ച്, ഒന്നുകൂടി പറഞ്ഞു, നമുക്ക് പ്രാര്‍ത്ഥിക്കാം. ദൈവം ഇടപെടട്ടെ. മറ്റൊരു മതവിശ്വാസിയായ ഡോക്ടര് അവരെ ആശ്വസിപ്പിക്കാന് പറഞ്ഞതാണോ എന്നറിയില്ലെങ്കിലും ആ വാക്കുകള് പകര്‍ന്ന ആശ്വാസം ചെറുതായിരുന്നില്ലെന്ന് പിതാവ് ജോസ് പറയുന്നു. അതുകൊണ്ടുതന്നെ പേരറിയില്ലാത്ത ഡോക്ടറെ ഇപ്പോഴും മനസുകൊണ്ട് നമിക്കുകയാണ് ഈ കുടുംബം. കുറച്ചുകാലം മാത്രം ആ ആശുപത്രിയില് ഉണ്ടായിരുന്ന ഡോ ക്ടര്‍ക്ക് അവരെ സംബന്ധിച്ചിടത്തോളം ദൈവദൂതന്റെ മുഖഛായയാണ്. പ്രാര്‍ത്ഥിക്കാമെന്ന വാക്കുകള് മാതാപിതാക്കളുടെ ഹൃദയത്തിലാണ് വന്ന് പതിച്ചത്. അവിടെവച്ച് ആ കുടുംബം പ്രാര്‍ത്ഥിക്കാന് തുടങ്ങുകയായിരുന്നു, ദൈവം പ്രവര്‍ത്തിക്കാനും. പ്രാര്‍ത്ഥനകളൊന്നും പാഴാകുന്നില്ലെന്നതിന്റെയും ദൈവം നല്‍കിയ പോരായ്മകളുള്ള കുഞ്ഞിനെ കണ്ണിലെ കൃഷ്ണമണിപോലെ സംരക്ഷിച്ചപ്പോള് അനുഗ്രഹിക്കപ്പെട്ടതിന്റെയും ചരിത്രമാണ് മണിയംപ്രായില് കുടുംബത്തിന് ഇപ്പോള് പറയാനുള്ളത്. ഭൗതികമായി മാത്രമല്ല, ആത്മീയമായും. അതിന്റെ പിന്നില് മാതാപിതാക്കളുടെയും സഹോദരങ്ങളുടെയും സ്‌നേഹത്തിന്റെ, കരുതലിന്റെ തലങ്ങള്‍കൂടിയുണ്ട്.\nമരുന്നില്ലെന്ന് ഡോക്ടര് പറഞ്ഞെങ്കിലും അതു കേട്ടിരിക്കാന് കുടുംബം ഒരുക്കമായിരുന്നില്ല. പിറ്റേന്ന് മറ്റൊരു ആശുപത്രിയിലേക്ക് അല്‍ഫോന്‍സയുമായി പോയി. തലേദിവസം ഡോക്ടര് പറഞ്ഞതില്‍നിന്നും അല്പം മയപ്പെടുത്തിയാണ് പറഞ്ഞതെങ്കിലും ഫലത്തില് വലിയ വ്യത്യാസം ഉണ്ടായിരുന്നില്ല. തുടര്‍ന്നവര് ആയുര്‍വേദ ചികിത്സയിലേക്ക് തിരിഞ്ഞു. പക്ഷേ, കാര്യമായ മാറ്റങ്ങള് ഉണ്ടായില്ല. അപ്പോഴേക്കും അല്‍ഫോന്‍സക്ക് ഒന്നര വയസ് കഴിഞ്ഞിരുന്നു. മറ്റു കുട്ടികളെപ്പോലെയല്ല, മകള്‍ക്ക് ചില പോരായ്മകളുണ്ടെന്ന് മനസുകൊണ്ട് അംഗീകരിക്കാന് കുടുംബം നിര്‍ബന്ധിതരായി.\n1993 ജൂണ് 17, പിതാവ് ജോസിന് മറക്കാന് പറ്റാത്ത തീയതിയാണ്. ആ കുടുംബത്തിലേക്ക് ദൈവം ഇടപെടാന് ആരംഭിച്ച ദിവസമെന്ന് വിശ്വസിക്കാനാണ് അദ്ദേഹത്തിന് ഇഷ്ടം. ഭാര്യ ലിസിയും അല്‍ഫോന്‍സയുമായി ജോസ് ഡിവൈന് ധ്യാനകേന്ദ്രത്തില് എത്തിയ ദിവസമായിരുന്നത്. ധ്യാനത്തില് സംബന്ധിക്കുന്നത് ആദ്യമായിട്ടായിരുന്നു. അന്നുവരെ ശരാശരി ഞായറാഴ്ച ക്രിസ്ത്യാനി മാത്രമായിരുന്നു താനെന്നാണ് ജോസ് പറയുന്നത്. ഞായറാഴ്ചകളില് ദൈവാലയത്തില് പോകും. അതും മിക്കവാറും പ്രസംഗം കഴിയുമ്പോള് എത്തുന്ന രീതിയില്. കൂടെ അല്പം രാഷ്ട്രീയ പ്രവര്‍ത്തനങ്ങളും ഉണ്ടായിരുന്നു. ധ്യാനത്തിന്റെ മൂന്നാം ദിവസം വൈകുന്നേരത്തെ ആരാധനയുടെ സമയത്ത് അമ്മയുടെ മടിയില് കിടന്നുറങ്ങിയിരുന്ന കുഞ്ഞ് കരഞ്ഞുകൊണ്ട് ഞെട്ടിയെഴുന്നേറ്റു. കണ്ണിന്റെ കറക്കം അതോടെ നിന്നു. പിന്നീടൊരിക്കലും ഉണ്ടായിട്ടില്ല. ഒരു അത്ഭുതംകൂടി ദൈവം കാത്തുവച്ചിരുന്നു. വീട്ടിലെത്തി ഏഴാം ദിവസം അല്‍ഫോന്‍സ കമിഴ്ന്നു. കമിഴ്ന്നു വീഴണമെങ്കില് 10 വര്‍ഷം വേണ്ടിവരുമെന്ന മെഡിക്കല് സയന്‍സിന്റെ കണക്കുകള് അവിടെ തെറ്റുകയായിരുന്നു. അല്‍ഫോന്‍സയെപ്പറ്റിയുള്ള ശാസ്ത്രത്തിന്റെ കണക്കുകൂട്ടലുകള് മുഴുവന് അവിടെവച്ച് തെറ്റാന് തുടങ്ങുകയായിരുന്നു എന്നു പറയുന്നതാകും കൂടുതല് ശരി. കുഞ്ഞിന് ഉണ്ടായ സൗഖ്യം കുടുംബത്തിന്റെ കാഴ്ചപ്പാടുകളെ മാറ്റിമറിച്ചു. അവര് സ്ഥിരമായി പ്രാര്‍ത്ഥിക്കുവാന് ആരംഭിച്ചു. ഞായറാഴ്ച ക്രിസ്ത്യാനി എന്നതില്‍നിന്നും ദൈവാലയം ജീവിതത്തിന്റെ കേന്ദ്രസ്ഥാനമായി മാറാന് അധിക സമയം വേണ്ടിവന്നില്ല.\nആറ് മാസത്തിനുശേഷം വീണ്ടുമവര് ഡിവൈനിലേക്ക് പോയി. ധ്യാനം കഴിഞ്ഞ് തിരിച്ചെത്തി 13-ാം ദിവസം അല്‍ഫോന്‍സ തനിയെ എഴുന്നേറ്റിരുന്നു. എട്ട് മാസം കഴിഞ്ഞ് ഒരിക്കല്‍ക്കൂടി ഡിവൈന് ധ്യാനകേന്ദ്രത്തിലേക്ക് യാത്രയായി. തിരിച്ചുവന്ന് മൂന്നാം ദിവസം മറ്റൊരു അത്ഭുതംകൂടി സംഭവിച്ചു. അല്‍ഫോന്‍സ കട്ടിലിന്റെ ക്രാസിയില് പിടിച്ച് തനിയെ നടക്കാന് തുടങ്ങി. ഡിവൈന് ധ്യാനകേന്ദ്രത്തിലെ മൂന്ന് ധ്യാനങ്ങള് കുഞ്ഞിന്റെ ജീവിതത്തിലും കാര്യമായ സ്വാധീനം ചെലുത്തി.\nഅവള് തനിയെ പ്രാര്‍ത്ഥിക്കുവാനും സ്തുതിക്കുവാനും തുടങ്ങി. ഏറ്റവും കൂടുതല് മാറ്റങ്ങള് ഉണ്ടായത് ജോസിന്റെ ജീവിതത്തിലായിരുന്നു. രണ്ട് ധ്യാനങ്ങള് കഴിഞ്ഞപ്പോള് ഇടുക്കി ജില്ലയില് ഉണ്ടായിരുന്ന ഒരു ധ്യാനകേന്ദ്രത്തില് ശുശ്രൂഷകനായി പോകാന് തുടങ്ങിയിരുന്നു. മൂന്നാമത്തെ ധ്യാനത്തിനുശേഷം കൗണ്‍സലിംഗ് കോഴ്‌സിന് ചേര്‍ന്നു. ഇടുക്കി രൂപതയിലെ അറിയപ്പെടുന്ന വചനപ്രഘോഷകരില് ഒരാളാണ് ഇപ്പോള് ജോസ് മണിയംപ്ര. നവീകരണത്തില് 25 വര്‍ഷങ്ങള് പൂര്‍ത്തിയാക്കുമ്പോള് നവീകരണത്തിലേക്ക് എത്തിയതിന്റെ കാരണമായി അദ്ദേഹത്തിന് ചൂണ്ടിക്കാണിക്കാനുള്ളത് മകളെയാണ്.\nഅല്‍ഫോന്‍സക്ക് അഞ്ച് വയസായപ്പോഴേക്കും സ്‌കൂളില് ചേര്‍ത്തു. കയ്യില് പിടിച്ചുകൊണ്ട് പതുക്കെ നടത്തിക്കൊണ്ടു പോകണം. ഇപ്പോഴും അല്‍ഫോന്‍സയ്ക്ക് പൂര്‍ണമായും ശാരീരിക സൗഖ്യം ലഭിച്ചിട്ടില്ല. വലത്തുകാലിനും വലത്തുകൈക്കും പോരായ്മകളുണ്ട്. ജനിച്ച സമയത്ത് തലച്ചോറിന് ഏറ്റ ക്ഷതമാണ് അവയ്ക്ക് കാരണമെന്നാണ് പിന്നീട് നടത്തിയ വിദഗ്ധ പരിശോധനയില് തെളിഞ്ഞത്. ഇതേസമയംതന്നെ തിരുവനന്തപുരത്തുള്ള ഫാ. ഫെലിക്‌സ് സി.എം.ഐയുടെ നേതൃത്വത്തില് പ്രവര്‍ത്തിക്കുന്ന വോജറ്റ സെന്ററില് ചികിത്സക്കായി കൊണ്ടുപോകാന് തുടങ്ങി. ശാരീരിക വൈകല്യങ്ങള് ഉള്ളവരെ പരിശീലിപ്പിക്കുന്നതിനുള്ള പ്രത്യേക സംവിധാനങ്ങള് സെന്ററിലുണ്ട്. നീണ്ട ആറര വര്‍ഷം അവിടെ പരിശീലനം നല്‍കി. 20 ദിവസങ്ങള് കൂടുമ്പോള് കട്ടപ്പനയില്‍നിന്നും തിരുവനന്തപുരത്തേക്കുള്ള യാത്രകള് ഏറ്റവും ക്ലേശകരങ്ങളായിരുന്നു എന്ന് ജോസും ലിസിയും ഒരുപോലെ പറയുന്നു. അതും അന്നത്തെ പരിമിതമായ യാത്ര സൗകര്യങ്ങളുടെ നടുവില്. കൂടാതെ കുടുംബമായി പോയിവരാനുള്ള ചെലവുകളും. എന്തെല്ലാം ബുദ്ധിമുട്ടുകള് ഉണ്ടായിരുന്നെങ്കിലും ചികിത്സ മുടക്കാന് അവര് ഒരുക്കമായിരുന്നില്ല. കുട്ടിയായിരിക്കുമ്പോള് ചികിത്സക്കായി പോകുന്നതിന്റെ തലേദിവസം മുതല് അല്‍ഫോന്‍സ കരച്ചില് ആരംഭിക്കുമായിരുന്നു.\nഅല്‍ഫോന്‍സയെ സ്ഥിരമായി ചികിത്സിച്ചിരുന്ന ആശുപത്രിയില് ഒരു വനിതാ ഡോക്ടറെത്തി. കത്തോലിക്കാ കുടുംബത്തില് ജനിച്ചുവളര്‍ന്നെങ്കിലും ജീവിതത്തിന്റെ പ്രത്യേക സാഹചര്യത്തില്‍വച്ച് മറ്റൊരു സഭാ വിഭാഗത്തില് ചേരാന് അവര് നിര്‍ബന്ധിതയായി. ഡോക്ടറുടെ ഭര്‍ത്താവ് ഗവണ്‍മെന്റ് സര്‍വീസില് ഉന്നത ഉദ്യോഗസ്ഥനായിരുന്നെങ്കിലും മദ്യത്തിനടിമയായിരുന്നു. കിട്ടുന്ന ശമ്പളം മുഴുവന് മദ്യത്തിനായി ചെലവഴിക്കാനേ ഉണ്ടായിരുന്നുള്ളൂ. മെഡിസിനും എഞ്ചിനീയറിംഗിനും പഠിക്കുന്ന രണ്ട് മക്കളുടെ വിദ്യാഭ്യാസ ചെലവുകള് മാത്രമല്ല, വീട്ടുകാര്യങ്ങള് മുഴുവന് നോക്കേണ്ട ഉത്തരവാദിത്വം ഡോക്ടറുടെ ചുമലിലായിരുന്നു. ഈ സമയത്താണ് മറ്റൊരു സഭയില്‍പ്പെട്ട ഏതാനും പേര് ഡോക്ടറെ സമീപിച്ചത്. ഞങ്ങളുടെ വിശ്വാസത്തില് ചേര്‍ന്നാല് പ്രാര്‍ത്ഥിച്ച് ഭര്‍ത്താവിന്റെ മദ്യപാനം മാറ്റാമെന്നായിരുന്നു വാഗ്ദാനം. ഭര്‍ത്താവിന്റെ മദ്യപാനം മാറുമല്ലോ എന്ന് പ്രതീക്ഷയില് ഡോക്ടര് ആ വ്യവസ്ഥകള് അംഗീകരിക്കാന് തയാറായി. എന്നാല്, മാസങ്ങള്‍ക്കുശേഷവും അദ്ദേഹത്തിന്റെ മദ്യപാനം മാറിയില്ല.\nഅങ്ങനെയിരിക്കുമ്പോഴാണ് അല്‍ഫോന്‍സയുമായി അവര് ഡോക്ടറെ കാണാനെത്തിയത്. അവളുടെ ചികിത്സാരേഖകളില് ഡിവൈന് ധ്യാനകേന്ദ്രത്തില് നിന്നും ലഭിച്ച സൗഖ്യവും ചേര്‍ത്തിരുന്നു. എന്നെ ഒന്നുകൂടി കണ്ടിട്ടേ പോകാവൂ എന്നാവശ്യപ്പെട്ട ഡോക്ടര്, അവര്‍ക്ക് വിശ്രമിക്കുന്നതിനായി മുറിയും നല്‍കി. എന്തിനായിരിക്കും കാത്തിരിക്കാന് പറഞ്ഞതെന്ന ചിന്തയിലായിരുന്നു അവര്. തിരക്കുകള് കഴിഞ്ഞപ്പോള് ഡോക്ടര് കാണാനെത്തി. ഒരു ചോദ്യമായിരുന്നു അവര്‍ക്ക് ഉണ്ടായിരുന്നത്. ”ഡിവൈന് ധ്യാനകേന്ദ്രവുമായി ബന്ധപ്പെട്ട് ലഭിച്ച സൗഖ്യം സത്യമാണോ?” പൂര്‍ണമായും ശരിയാണെന്നു പറഞ്ഞപ്പോള് മടിച്ചുമടിച്ച് സ്വന്തം കാര്യം പറഞ്ഞു. വിശ്വാസം ഉപേക്ഷിച്ചതും ഭര്‍ത്താവിന്റെ മദ്യപാനം മാറാത്തതും. താന് വിശ്വാസത്തിലേക്ക് തിരികെ എത്തിയാല് ഭര്‍ത്താവിന്റെ മദ്യപാനം മാറുമോ എന്നതായിരുന്നു അവര്‍ക്ക് അറിയേണ്ടിയിരുന്നത്. തീര്‍ച്ചയായും, വിശ്വാസത്തില് ജ്വലിച്ചുനിന്ന ജോസ് ഉറപ്പോടെ പറഞ്ഞു. എന്നിട്ട് ജറെമിയ 2:13 വചനവും പറഞ്ഞു. ”എന്റെ ജനം രണ്ടു തിന്മകള് പ്രവര്‍ത്തിച്ചു. ജീവജലത്തിന്റെ ഉറവയായ എന്നെ അവര് ഉപേക്ഷിച്ചു; ജലം സൂക്ഷിക്കാന് കഴിവില്ലാത്ത പൊട്ടക്കിണറുകള് കുഴിക്കുകയും ചെയ്തു.” ഡോക്ടര് അങ്ങനെയൊരു തീരുമാനമെടുത്താല് ഞാന് അടുത്ത മാസം വരുമ്പോള് നിങ്ങളുടെ ജീവിതത്തില് ഒരു അത്ഭുതം സംഭവിച്ചിട്ടുണ്ടാകുമെന്നു പറയാനും മടിച്ചില്ല. തിരികെ എത്തി പരിചയക്കാരോടും പ്രാര്‍ത്ഥനാ ഗ്രൂപ്പുകളിലും ഇക്കാര്യത്തില് പ്രാര്‍ത്ഥനാ സഹായം തേടി. അടുത്ത മാസം ചെല്ലുമ്പോള് ഡോക്ടര്‍ക്ക് പറയാന് ഉണ്ടായിരുന്നത് അത്ഭുതത്തിന്റെ കഥയായിരുന്നു. അന്നവര് കണ്ടതിന്റെ 17-ാം ദിവസം വൈകുന്നേരം ഭര്‍ത്താവ് മദ്യപിക്കാതെ വീട്ടിലെത്തി. ഏതോ സുഹൃത്തുക്കള് അദ്ദേഹത്തെ പോട്ടയിലെ ഏകദിന കണ്‍വന്‍ഷന് കൊണ്ടുപോയതായിരുന്നു. ഡിവൈന് ധ്യാനകേന്ദ്രത്തില് ഒരാഴ്ചത്തെ ധ്യാനത്തിന് ബുക്ക് ചെയ്തിട്ടായിരുന്നു അദ്ദേഹത്തിന്റെ മടങ്ങിവരവ്…! മകളിലൂടെ ഡോക്ടറുടെ മാനസാന്തരത്തിനും അവര് സാക്ഷികളായി.\nസര്‍വകലാശാല നിയമം പൊളിച്ചെഴുതുന്നു\nഅല്‍ഫോന്‍സയുടെ വീട്ടില്‍നിന്നും എല്.പി. സ്‌കൂളിലേക്ക് അധികം ദൂരം ഉണ്ടായിരുന്നില്ല. എങ്കിലും പല ദിവസങ്ങളിലും അല്‍ഫോന്‍സക്ക് പിതാവ് കൂട്ടിരിക്കേണ്ടിവരുമായിരുന്നു. യു.പി. സ്‌കൂളില് എത്തിയപ്പോള് കുറച്ചുകൂടി ദൂരമായി. പിന്നീട് വല്ലപ്പോഴുമൊക്കയായി സ്‌കൂളില് പോക്ക്. എങ്കിലും അവള് പഠനത്തില് മുമ്പിലായിരുന്നു. തുടര്‍ന്ന് ഹൈസ്‌കൂളിലേക്ക്… വീട്ടില്‍നിന്നും അഞ്ച് കിലോമീറ്റര് ദൂരമുണ്ടായിരുന്നു. രാവിലെയും വൈകുന്നേരവും ഓട്ടോറിക്ഷയിലായിരുന്നു യാത്ര. ദിവസവും 200 രൂപയോളം ചെലവു വരുമായിരുന്നു. 10-ാം ക്ലാസില് എത്തിയപ്പോള് അല്‍ഫോന്‍സയുടെ സ്‌കൂളിനടുത്തേക്ക് സ്ഥലം വാങ്ങി മാറി. അങ്ങനെയാണ് ഇപ്പോള് താമസിക്കുന്ന ഇടുക്കിയിലെ കാമാക്ഷിയില് എത്തിയത്. എസ്.എസ്.എല്.സിക്കും പ്ലസ് ടുവിനും പബ്ലിക് പരീക്ഷക്ക് സ്‌ക്രൈബിനെ (ഉത്തരങ്ങള് പറഞ്ഞുകൊടുത്ത് മറ്റൊരാള് എഴുതുന്ന രീതി) വയ്ക്കാന് അനുവാദം ഉണ്ടായിരുന്നു. മുരിക്കാശേരി പാവനാത്മ കോളജിലായിരുന്നു ഡിഗ്രിയും പിജിയും. ഡിഗ്രി പ്രവേശനത്തിന് ചെന്നപ്പോള് പ്രിന്‍സിപ്പല് പറഞ്ഞു, അഡ്മിഷന് തന്നിട്ടും പ്രയോജനമില്ല, സ്‌ക്രൈബിനെ വയ്ക്കാന് സര്‍വകലാശാലയില് നിയമമില്ല. ‘സാര് അഡ്മിഷന് തന്നോളൂ, ബാക്കി കാര്യം പിന്നാലെ നോക്കാ’മെന്നായിരുന്നു പിതാവ് ജോസിന്റെ മറുപടി.\nസ്‌ക്രൈബിനെ വയ്ക്കുന്നതിന് അനുവാദം ലഭിക്കുന്നതിനായി സര്‍വകലാശാലയെ സമീപിച്ചെങ്കിലും ഒട്ടും ആശാവഹമായിരുന്നില്ല അവിടെനിന്നുള്ള പ്രതികരണം. ‘സ്വന്തമായിട്ട് എഴുതാന് പറ്റാത്തവര് പരീക്ഷക്ക് ഇരിക്കണ്ട’ എന്ന് പിതാവിന്റെ മുഖത്തുനോക്കി ഒരു ഉന്നത ഉദ്യോഗസ്ഥന് പറയുകയും ചെയ്തു. തോറ്റുകൊടുക്കാന് ആ പിതാവും ഒരുക്കമായിരുന്നില്ല. തന്റെ മകളുടെ മാത്രം പ്രശ്‌നമല്ല, സമാനമായ സാഹചര്യങ്ങളിലൂടെ കടന്നുപോകുന്ന അനേകം കുട്ടികളുണ്ടെന്ന് അദ്ദേഹത്തിന് അറിയാമായിരുന്നു. പഠിക്കാന് താല്പര്യവും കഴിവും ഉണ്ടെങ്കിലും എഴുതാനുള്ള സ്വാധീനം ഇല്ലാത്തതിനാല് പഠനം വിദൂര സ്വപ്‌നമായി അവശേഷിക്കുന്നവര്. ഇക്കാര്യത്തില് മാനുഷിക ഇടപെടല് ആവശ്യപ്പെട്ട് സര്‍വകലാശാലയുടെ ചാന്‍സലര് കൂടിയായ ഗവര്‍ണര്, അന്നത്തെ മുഖ്യമന്ത്രി ഉമ്മന് ചാണ്ടി തുടങ്ങിയവര്‍ക്ക് നിവേദനം നല്‍കി. ദിവസങ്ങള്‍ക്കുള്ളില് ഗവര്‍ണറുടെ മറുപടി ലഭിച്ചു. സ്‌ക്രൈബിനെ വയ്ക്കാന് നിയമം അനുവദിക്കില്ലെന്നായിരുന്നു എഴുതിയിരുന്നത്. പഠനം മുടങ്ങുമോ എന്ന ആശങ്കകള്‍ക്കു നടുവിലായി അവര്. ആ സമയത്ത് മുഖ്യമന്ത്രിയുടെ ഓഫീസില്‍നിന്നും മറുപടി എത്തി. സര്‍വകലാശാലക്ക് അപേക്ഷ കൈമാറിയിട്ടുണ്ടെന്നായിരുന്നു അതില്. പരീക്ഷ തുടങ്ങുന്നതിന് രണ്ടു ദിവസം മുമ്പ് അല്‍ഫോന്‍സാക്ക് സ്‌ക്രൈബിനെ അനുവദിച്ചുകൊണ്ട് മുഖ്യമന്ത്രിയുടെ ഓഫീസില്‍നിന്നും പ്രത്യേക ഉത്തരവ് കോളജില് എത്തി. അതും അടുത്ത മൂന്ന് വര്‍ഷത്തേക്ക്. ഏതാനും ദിവസങ്ങള്‍ക്കുശേഷം മഹാത്മാഗാന്ധി സര്‍വകലാശാല അതു പൊതു ഉത്തരവായി പുറത്തിറക്കുകയും ചെയ്തു. പരീക്ഷ എഴുതാന് അനുമതിക്കുവേണ്ടി ഓഫീസുകള് കയറിയിറങ്ങിയ പിതാവിനുള്ള കടംവീട്ടല്‍പ്പോലെ 80 ശതമാനം മാര്‍ക്കോടെയാണ് അല്‍ഫോന്‍സ ഡിഗ്രി പാസായത്. തുടര്‍ന്ന് പി.ജിക്ക് ചേര്‍ന്നപ്പോഴും സ്‌ക്രൈബിനുവേണ്ടി മുഖ്യമന്ത്രി ഉമ്മന് ചാണ്ടിയെ സമീപിച്ചു. ഇപ്രാവശ്യവും അനുകൂല ഉത്തരവ് ലഭിച്ചെന്നുമാത്രമല്ല, ദിവസങ്ങള്‍ക്കുള്ളില് അത് സര്‍വകലാശാലയുടെ നിയമമായി മാറുകയും ചെയ്തു. 80 ശതമാനം ബുദ്ധി വൈകല്യം ഉണ്ടെന്ന് ഒരിക്കല് മെഡിക്കല് സയന്‍സ് വിധി എഴുതിയ പെണ്‍കുട്ടി സര്‍വകലാശാലയുടെ നിയമം പൊളിച്ചെഴുതാന് കാരണക്കാരിയായി. പിന്നാലെ വരുന്ന ഭിന്നശേഷിയുള്ള അനേകര്‍ക്ക് പഠനത്തിനുള്ള അവസരം അതുവഴി ഒരുങ്ങി.\nസ്‌ക്രൈബിനെ ലഭിക്കാന് ഏറെ ബുദ്ധിമുട്ടിയിട്ടുണ്ട്. പ്ലസ് ടുന് സ്‌ക്രൈബിന്റെ ഉത്തരവാദിത്വം ഏറ്റെടുത്തത് അന്ന് 10-ാം ക്ലാസ് വിദ്യാര്‍ത്ഥിയായിരുന്ന തങ്കമണിയിലുള്ള അമല് ജോയിയായിരുന്നു. തുടര്‍ന്ന് ഡിഗ്രി, പിജി പരീക്ഷകള്‍ക്കും അമലായിരുന്നു സഹായിച്ചത്. നിനക്കു പഠിക്കാനുള്ള സമയം ഇങ്ങനെ പാഴാക്കണമോ എന്ന് അനേകര് അക്കാലങ്ങളില് അവനോട് ചോദിച്ചിരുന്നു. അമല് ഇപ്പോള് ചാര്‍ട്ടേര്‍ട്ട് അക്കൗണ്ടന്റാണ്. ആദ്യ ചാന്‍സിലാണ് സി.എ പാസായത്. അമല് മറ്റൊരാള്‍ക്കുവേണ്ടി സമയം ചെലവഴിക്കുന്നത് ദൈവം കാണുന്നുണ്ടായിരുന്നു. കോളജില് പഠിക്കുമ്പോള് ദിവസവും 350 രൂപയോളം ഓട്ടോറിക്ഷാക്കൂലി നല്‍കി അനേക ദിവസങ്ങള് കോളജില് വിടേണ്ടതായി വന്നിട്ടുണ്ട്. ആ സമയങ്ങളില് പലരും ചോദിച്ചിട്ടുണ്ട്- എന്തിനാണ് വയ്യാത്ത കൊച്ചിനെ ഇത്രയും ബുദ്ധിമുട്ടി പഠിപ്പിക്കുന്നതെന്ന്. ഒരു ഉത്തരമേ ആ കുടുംബത്തിന് ഉണ്ടായിരുന്നുള്ളൂ. ”ഞങ്ങളുടെ കയ്യില് ദൈവം ഒരു മാലാഖ കുഞ്ഞിനെ തന്നിട്ടുണ്ട്. പോറലുപോലും ഏല്പിക്കാതെ സംരക്ഷിക്കേണ്ട ഉത്തരവാദിത്വം ഞങ്ങള്‍ക്കുണ്ട്.” സഹോദരങ്ങളായ അലനും ആല്‍ബിനും കുഞ്ഞുപെങ്ങളുടെ സഹായത്തിന് എപ്പോഴും കൂടെ ഉണ്ടായിരുന്നു. ഇപ്പോള് അലന്റെ ഭാര്യ ആന് മേരിയുമുണ്ട്. അത്തരമൊരു ബോധ്യത്തോടെ അല്‍ഫോന്‍സയെ സംരക്ഷിച്ചപ്പോള് ദൈവം ആ കുടുംബത്തെ ഭൗതികമായും അനുഗ്രഹിച്ചു. സഹോദരങ്ങള് രണ്ടു പേരും ഇപ്പോള് അധ്യാപകരാണ്. 25 വര്‍ഷത്തെ ആത്മീയ ശുശ്രൂഷകളുടെ ഇടയില് അനേകം സ്ഥലങ്ങളില് ചെന്നപ്പോള് ഭിന്നശേഷിയുള്ള കുട്ടികളുമായി ധാരാളം മാതാപിതാക്കള് തന്റെ അടുത്ത് വന്നിട്ടുണ്ട്. അവര്‍ക്കുവേണ്ടി പ്രാര്‍ത്ഥിക്കുവാനും മാര്‍ഗനിര്‍ദ്ദേശങ്ങള് നല്‍കുവാനും കഴിഞ്ഞിട്ടുണ്ടെന്ന് പിതാവ് ജോസ് മണിയംപ്ര പറയുന്നു.\nഅടുത്ത വര്‍ഷം ബിഎഡ് പഠനത്തിനുള്ള ഒരുക്കത്തിലാണ് അല്‍ഫോന്‍സ. ഏറ്റവും മനുഷ്യസ്‌നേഹിയായ അധ്യാപികയായി അവള് മാറുമെന്നതില് സംശയമില്ല. കാരണം, അനേകരുടെ കരുതലും പ്രാര്‍ത്ഥനകളുമാണ് തന്നെ താനാക്കിയതെന്ന് അല്‍ഫോന്‍സക്ക് നിശ്ചയമുണ്ട്.


രണ്ട് ഓവര് മറികടക്കും മുന്‍പ് സെമി കാണാതെ പാകിസ്താന് പുറത്ത്…! – Chandrika Daily\nBy web desk3Friday July 5, 2019 19:57 pm\nരണ്ട് ഓവര് മറികടക്കും മുന്‍പ് സെമി കാണാതെ പാകിസ്താന് പുറത്ത്…!\nബംഗ്ലാദേശിനെതിരെ പാകിസ്ഥാന് നേടാനായത് 50 ഓവറില്9വിക്കറ്റ് നഷ്ടത്തില് 315 റണ്‍സ്. വെറും ആറ് റണ്‍സിന് ബംഗ്ലാദേശിനെ പുറത്താക്കി ജയിക്കുകയെന്നത് അസാധ്യമായിരുന്നു. നേരിട്ട രണ്ടാം ഓവറില്…\nബംഗ്ലാദേശിനെതിരെ പാകിസ്ഥാന് നേടാനായത് 50 ഓവറില്9വിക്കറ്റ് നഷ്ടത്തില് 315 റണ്‍സ്. വെറും ആറ് റണ്‍സിന് ബംഗ്ലാദേശിനെ പുറത്താക്കി ജയിക്കുകയെന്നത് അസാധ്യമായിരുന്നു. നേരിട്ട രണ്ടാം ഓവറില് തന്നെ ബംഗ്ലാദേശിന് അത് മറികടക്കാന് സാധിച്ചു. ഇതോടെ പാകിസ്താന് സെമി കാണാതെ പുറത്തായി. നാലാം സ്ഥാനത്തുള്ള ന്യൂസിലന്റ് സെമിഫൈനലില് പ്രവേശിച്ചു.\nബംഗ്ലാദേശിനെതിരെ ടോസ് നേടി ബാറ്റിങ് ആരംഭിച്ച പാകിസ്ഥാന് മികച്ച തുടക്കമല്ല ലഭിച്ചിരുന്നത്. എന്നാല് 96 റണ്‍സെടുത്ത ബാബര് അസമും സെഞ്ച്വറി നേടിയ ഇമാം ഉള് ഹഖും പാകിസ്ഥാനെ മികച്ച സ്‌കോറിലേക്ക് നയിച്ചു. 500 റണ്‍സ് പോലും തങ്ങള് നേടാന് ശ്രമിക്കുമെന്നാണ് പാക് നായകന് സര്‍ഫറാസ് അഹമ്മദ് മത്സരത്തിന് മുമ്പ് പറഞ്ഞിരുന്നത്. എന്നാല് അത്ര കൂറ്റന് സ്‌കോറിലേക്ക് പാകിസ്ഥാന് എത്താന് സാധിച്ചില്ല.5വിക്കറ്റുകള് വീഴ്ത്തിയ മുസ്തഫിസുര് റഹീമാണ് പാകിസ്താനെ തകര്‍ത്തത്.\nCategories: Culture, More, News, Sports, Views Tags: bangladesh, pakisthan cricket


നീറ്റിൽ സിലബസിനു പുറത്തെ ചോദ്യം: ഹർജി കേൾക്കാനാവില്ല -സുപ്രീംകോടതി\nന്യൂഡൽഹി: നീറ്റ് പരീക്ഷയിൽ എൻ.സി.ഇ.ആർ.ടി. സിലബസിനു പുറത്തെ ചോദ്യങ്ങൾ വന്നുവെന്നാരോപിച്ച് ഒരുസംഘം വിദ്യാർഥികൾ നൽകിയ ഹർജി പരിഗണിക്കാൻ സുപ്രീംകോടതി വിസമ്മതിച്ചു. ഹൈക്കോടതിയെ സമീപിക്കാൻ വിദ്യാർഥികൾക്ക് ജസ്റ്റിസ് അജയ് രസ്തോഗി അധ്യക്ഷനായ അവധിക്കാല ബെഞ്ച് അനുമതി നൽകി.\nഇതുപോലുള്ള മത്സരപരീക്ഷകളിൽ ഓരോ മാർക്കും റാങ്കുപട്ടികയിൽ വലിയ വ്യത്യാസമുണ്ടാക്കുമെന്ന് വിദ്യാർഥികൾക്കുവേണ്ടി മുതിർന്ന അഭിഭാഷകൻ അഭിഷേക് മനു സിംഘ്‌വി ചൂണ്ടിക്കാട്ടി. എന്നാൽ, അവധിക്കാല ബെഞ്ച് ഹർജി കേൾക്കാൻ വിസമ്മതിച്ചതോടെ പരാതി പിൻവലിച്ചു.\n2019-ലെ നീറ്റ് പരീക്ഷയിൽ നാലുചോദ്യങ്ങൾ എൻ.സി.ഇ.ആർ.ടി. സിലബസിനു പുറത്തുള്ളതാണെന്നാണ് വിദ്യാർഥികളുടെ ആക്ഷേപം. നീറ്റിന്റെ ഫലം ജൂൺ അഞ്ചിനു വന്നു. ആദ്യ റൗണ്ട് കൗൺസലിങ്ങിനുള്ള രജിസ്‌ട്രേഷൻ ജൂൺ 19-നുതുടങ്ങി 24-നു വൈകീട്ട് അഞ്ചിന് അവസാനിക്കും.\n''വെറുതേ വാര്‍ത്തകള് പ്രചരിപ്പിക്കാന് വേണ്ടി എന്തെങ്കിലും പറഞ്ഞുണ്ടാക്കരുത്''\nവാണിജ്യവാഹനങ്ങള്‍ക്ക് ഫാസ്റ്റ്ടാഗ് നിര്‍ബന്ധം; ആദ്യദിനം കൂടുങ്ങിയത് ടാഗില്ലാത്ത 2600 വാഹനങ്ങള്


വൈഗയുടെ മരണം; സനുവിനായുളള തിരച്ചില് കൂടുതല് സംസ്ഥാനങ്ങളിലേക്ക് | Newsthen l The news interactive\nHome/NEWS/Kerala/വൈഗയുടെ മരണം; സനുവിനായുളള തിരച്ചില് കൂടുതല് സംസ്ഥാനങ്ങളിലേക്ക്\nവൈഗയുടെ മരണം; സനുവിനായുളള തിരച്ചില് കൂടുതല് സംസ്ഥാനങ്ങളിലേക്ക്\nകളമശ്ശേരി മുട്ടാര് പുഴയില് മരിച്ച ശ്രീഗോകുലം ഹാര്‍മണി ഫ്ലാറ്റില് വൈഗ (13) യുടെ പിതാവ് സനു മോഹനായുളള തിരച്ചില് കൂടുതല് സംസ്ഥാനങ്ങളിലേക്ക് വ്യാപിപ്പിക്കാനൊരുങ്ങി പോലീസ്. സനു മോഹന്റെ അന്തസ്സംസ്ഥാന ബന്ധങ്ങള് പരിഗണിച്ച് അന്വേഷണം മഹാരാഷ്ട്ര അടക്കമുള്ള സംസ്ഥാനങ്ങളിലേക്കു കൂടി വ്യാപിപ്പിക്കാനാണ് പോലീസ് ഉദ്ദേശിക്കുന്നത്. നിലവില് തമിഴ്‌നാട്ടിലാണ് തിരച്ചില് നടത്തുന്നത്.\nസനു മോഹന്റെ പേരില് കേരളത്തിനു പുറത്ത് കേസുകളുള്ളതായാണ് സൂചന. സനു മോഹനുമായി ബന്ധപ്പെട്ടുള്ള നിര്‍ണായക വിവരങ്ങള് പുണെ പോലീസില്‍നിന്നു ലഭിച്ചിട്ടുണ്ടെന്നും പോലീസ് അറിയിച്ചു. ഡി.സി.പി.യുടെ മേല്‍നോട്ടത്തില് അസിസ്റ്റന്റ് കമ്മിഷണര് അടങ്ങുന്ന സ്പെഷ്യല് ടീമിന്റെ നേതൃത്വത്തിലാണ് കേസില് അന്വേഷണം നടക്കുന്നത്.\nസനു മോഹന്റെ കുടുംബ പശ്ചാത്തലം, സാമ്പത്തിക ഇടപാടുകള്, ഇതര സംസ്ഥാന ബന്ധം എന്നീ മൂന്ന് കാര്യങ്ങളാണ് പോലീസ് നിലവില് അന്വേഷിക്കുന്നതെന്ന് കൊച്ചി സിറ്റി ഡി.സി.പി. ഐശ്വര്യ ഡോങ്‌റെ പറഞ്ഞു.ചൊവ്വാഴ്ച എറണാകുളം ഗോശ്രീ പാലത്തിനു സമീപം ജീര്‍ണിച്ച നിലയില് കണ്ടെത്തിയ അജ്ഞാത മൃതദേഹം സനു മോഹന്റേതാണെന്ന് സംശയമുയര്‍ന്നിരുന്നു. എന്നാല്, പരിശോധനയില് മൃതദേഹം സനു മോഹന്റെ അല്ലായെന്ന് തെളിഞ്ഞതായി ഡി.സി.പി. പറഞ്ഞു.\nഅതേസമയം, സനു മോഹന്റെ കാര് വാളയാര് കടന്നതായുള്ള വിവരം ലഭിച്ചിട്ടുണ്ടെങ്കിലും, വാഹനത്തില് സനു മോഹന് തന്നെയാണോ എന്ന് സ്ഥിരീകരിക്കാനായിട്ടില്ലെന്ന് ഐശ്വര്യ ഡോങ്‌റെ പറഞ്ഞു. സി.സി.ടി.വി. ദൃശ്യങ്ങളില് വാഹന നമ്പര് വ്യക്തമാണ്, എന്നാല് വാഹനത്തിനകത്തുള്ള ആളെ കുറിച്ചുള്ള ദൃശ്യം ഇതുവരെ ലഭിച്ചിട്ടില്ല.\nഒരാള്‍ക്കു 40 ലക്ഷം രൂപ കൊടുക്കാനുണ്ടെന്നും അതിനുള്ള തുക തന്റെ അക്കൗണ്ടിലുണ്ടെന്നും സനു അടുപ്പക്കാരോടു പറഞ്ഞിരുന്നതായി പൊലീസിനു വിവരം ലഭിച്ചിട്ടുണ്ട്. എന്നാല് സനുവിന്റെ അക്കൗണ്ടുകളില് സമീപകാലത്തു വലിയ ഇടപാടുകളൊന്നും നടന്നിട്ടില്ലെന്നാണു പൊലീസിന്റെ കണ്ടെത്തല്. സനുവിന്റെ കൈയില്3ഫോണാണുള്ളത്.3ഫോണുകളും 21 മുതല് സ്വിച്ചോഫ് ആണ്. സനുവിന്റെ2ഫോണുകളും ഭാര്യയുടെ ഫോണുമാണിത്. കാണാതാകുന്നതിനു മുന്‍പു സനു ഒരു ഫോണ് കങ്ങരപ്പടിയില് വിറ്റതായി പൊലീസ് കണ്ടെത്തിയിരുന്നു. ഇവയുടെയെല്ലാം കോള്, എസ്എംഎസ് വിശദാംശങ്ങള് പൊലീസ് ശേഖരിച്ചിട്ടുണ്ട്. ഇതില് ചില നമ്പറുകള് നിരീക്ഷണത്തിലാണ്. സനുവിന്റെ ആധാര് കാര്‍ഡ് വച്ച് പുതിയ സിം എടുത്തിട്ടില്ലെന്നും കണ്ടെത്തിയിട്ടുണ്ട്.\nഫ്ലാറ്റില് നിന്നു വൈഗയെ തോളില് കിടത്തി ബെഡ്ഷീറ്റു കൊണ്ടു പുതപ്പിച്ചാണ് സനു കൊണ്ടുപോയതെന്ന വിവരവും പൊലീസ് പരിശോധിക്കുന്നുണ്ട്. അതേസമയം, ഫ്ലാറ്റില് കൂടുതലാരെങ്കിലും വന്നതിന്റെയോ സംഘര്‍ഷമുണ്ടായതിന്റെയോ തെളിവൊന്നുമില്ല. രക്തക്കറ പോലെ തോന്നുന്ന അടയാളങ്ങള് മുറിയില് കണ്ടെത്തിയിരുന്നു. വൈഗയുടെ ശരീരത്തില് പരുക്കൊന്നുമില്ലായിരുന്നു. ആന്തരികാവയവങ്ങളുടെ പരിശോധനാ ഫലം ലഭിച്ചിട്ടില്ല. മുങ്ങി മരണമെന്നാണു പോസ്റ്റ്മോര്‍ട്ടം റിപ്പോര്‍ട്ടിലെ പ്രാഥമിക വിവരം.\nകഴിഞ്ഞ 21നാണ് 12 മണിയോടെയാണ് മഞ്ഞുമ്മല് ആറാട്ടുകടവ് റഗുലേറ്റര് കം ബ്രിഡ്ജിന് തെക്കുവശത്തു നിന്നും വൈഗയുടെ മൃതദേഹം കണ്ടെത്തിയത്.പെണ്‍കുട്ടിയുടേത് മുങ്ങിമരണമാണെന്നാണ് പോസ്റ്റ്മോര്‍ട്ടം റിപ്പോര്‍ട്ട്. അപ്പോഴും പിതാവിനെ കുറിച്ച് വിവരങ്ങളൊന്നും കണ്ടെത്താനായിരുന്നില്ല. മഞ്ഞുമ്മല് പാലത്തിലൂടെ യാത്ര ചെയ്തവരാണ് വൈഗയുടെ മൃതദേഹം കണ്ടത്.\nമകളും ഒന്നിച്ച് പിതാവ് പുഴയില് ചാടിയത് ആകാമെന്നായിരുന്നു പോലീസിന്റെ സംശയം. തുടര്‍ന്ന് പുഴയിലും തിരച്ചില് നടത്തിയിരുന്നുവെങ്കിലും തെളിവുകളൊന്നും ലഭിച്ചിരുന്നില്ല. പോലീസ് വിവിധ സംഘങ്ങളായി തിരിഞ്ഞ് അന്വേഷണം തുടരുകയാണ്.സനു മോഹനനും ഭാര്യ രമ്യയും മകള് വൈഗയും അഞ്ചു വര്‍ഷമായി കങ്ങരപടിയിലെ ഫ്ലാറ്റിലാണ് താമസിക്കുന്നത്. ഞായറാഴ്ച വൈകീട്ട് ആലപ്പുഴയിലെ ബന്ധുവീട്ടില് സനു മോഹന് സകുടുംബം എത്തിയിരുന്നു. പിന്നീടാണ് ഇവരെ കാണാതായത്.\nവാളയാര് കേസ് സിബിഐ ഏറ്റെടുത്തു; ബലാത്സംഗക്കുറ്റം ഉള്‍പ്പെടെയുള്ള കുറ്റങ്ങള് ചുമത്തി എഫ്.ഐ.ആര്\nനീണ്ട 21 വര്‍ഷങ്ങള്‍ക്ക് ശേഷം ആ അമ്മയും മകനും കണ്ടുമുട്ടി


ക്രിയാത്മകത, ഏകാഗ്രത: മികച്ച ലൈംഗിക ബന്ധം തുറക്കുന്ന മാന്ത്രിക ചെപ്പ് ഇവ – East Coast Daily Malayalam\nMenNewsWomenLife StyleHealth & Fitness\nJun 14, 2018, 06:59 pm IST\nമാനവകുലത്തിന് പ്രകൃതി തന്ന വരദാനമാണ് ലൈംഗികത. സ്ത്രീ-പുരുഷ ബന്ധത്തെ ദൃഢമാക്കുന്ന അനുഭൂതിയാണ് ഇത്. ലൈംഗികത എന്നത് ശരീരങ്ങള് തമ്മിലുള്ള ഒത്തുചേരല് മാത്രമല്ല. അത് മാനസികവും കൂടിയാണ്. പഞ്ചേന്ദ്രീയങ്ങളേയും ഉത്തേജിപ്പിക്കുവാനും ഉപബോധ മനസിന്റെ ആരോഗ്യത്തെ വരെ സന്തുലിതാവസ്ഥയില് നിറുത്താനും ലൈംഗികതയ്ക്ക് സാധിക്കുമെന്ന് ശാസ്ത്രീയമായി തെളിയിച്ച ഒന്നാണ്. ലൈംഗികതയില് നിന്നും ആ അനുഭൂതി കൃത്യമായി ലഭിക്കണമെങ്കില് മനസും ശരീരവും പൂര്‍ണമായി അര്‍പ്പിച്ച ശേഷം അതില് ഏര്‍പ്പെടാന് ശ്രമിക്കുക. മാനസികവും ശാരീരീകവുമായ പിരിമുറുക്കം, ശരീരത്തിലെ രക്തയോട്ടം, രോഗപ്രതിരോധ ശേഷി തുടങ്ങി ജന്മനാ ലഭിക്കുന്ന ക്രിയാത്മക ശേഷിയെ വരെ കൃത്യമാക്കി മാറ്റുവാനും കുറയ്‌ക്കേണ്ട ശാരീരിക പ്രക്രിയകളെ അപ്രകാരം മാറ്റിയെടുക്കുവാനും മികച്ച ലൈംഗികതയ്ക്ക് സാധിക്കും.\nലൈംഗികത എന്ന നിമിഷങ്ങള്‍ക്ക് ശേഷം ശരീരം മാത്രമല്ല മനസും റിലാക്‌സ്ഡ് ആകുകയാണ്. ഇന്ദ്രീയങ്ങള് ആ സമയം കൃത്യമായി പ്രവര്‍ത്തിക്കും. ചിന്തിച്ച് പ്രവര്‍ത്തിക്കേണ്ട കാര്യങ്ങള് ഈ സമയത്ത് ചിന്തിച്ചാല് കൃത്യമായി തീരുമാനത്തിലെത്താമെന്ന് വിദഗ്ധര് പറയുന്നു. ലൈംഗികതയില് ഒളിഞ്ഞിരിക്കുന്ന മറ്റൊരു മാന്ത്രികത കൂടിയുണ്ട്. മികച്ച ശാരീരീക ബന്ധത്തിന് ശേഷം ഉപബോധ മനസ് പതിവിലും 80 മടങ്ങ് മികച്ച രീതിയില് പ്രവര്‍ത്തിക്കും. ഇത് ദീര്‍ഘ നേരം നില്‍ക്കുമെന്നും വിദഗ്ധര് പറയുന്നു. ഈ സമയത്ത് ക്രിയാത്മകമായി പ്രവര്‍ത്തിക്കുവാന് പറ്റിയ സമയമാണ്. പുരുഷന്മാരിലാണ് ഇത് കൂടുതലും കാണപ്പെടുന്നതെന്നും പഠനങ്ങള് പറയുന്നു. ലൈംഗികത ഒരു അനുഗ്രഹമായി കണ്ട് അത് വിശുദ്ധമാണെന്ന ചിന്തയോടെ മാത്രം ഏവരും സമീപിക്കുക. മികച്ച ദാമ്പത്യ ജീവിതത്തിന്റെ അടിത്തറ കൂടിയാണെന്ന സത്യം മറക്കാതിരിക്കുക.\nSex family Health\nഈദ് അല് ഫിത്തര് വരവറിയിച്ച് ശവ്വാല് മാസപ്പിറവി ദൃശ്യമായി\nനടിയെ അനാശാസ്യത്തിന് തള്ളിവിട്ടു : നൂറോളം കോണ്ടങ്ങള് ഫ്‌ളാറ്റില് നിന്നും കണ്ടെടുത്തു: ബിസിനസ്സുകാരായ ദമ്പതികള് അറസ്റ്റില്


09 May, 2019 08:15:41 AM\nകൊച്ചി: എറണാകുളം മരട് മുനിസിപ്പാലിറ്റിയില് തീരദേശ പരിപാലനച്ചട്ടം ലംഘിച്ചു നിര്‍മിച്ച അഞ്ചു ഫ്ളാറ്റ് സമുച്ചയങ്ങള് പൊളിക്കാന് സുപ്രീം കോടതി ഉത്തരവ്. മുത്തേടം കടവിലെ ജെയ്ന് ഹൗസിങ്ങ്, നഗരസഭാ ഓഫീസിടുത്തുള്ള ഹോളി ഫെയ്ത്ത്, നെട്ടൂര് കുണ്ടന്നൂര് കടത്ത് കടവിലുള്ള ആല്‍ഫ വെഞ്ച്വേഴ്‌സ്, കണ്ണാടിക്കാട്ടെ ഗോള്‍ഡന് കായലോരം, ഹോളിഡേ ഹെറിറ്റേജ് എന്നിവ പൊളിക്കാനാണ് ഉത്തരവ്.\nഇതില് ഹോളിഡേ ഹെറിറ്റേജിനു പെര്‍മിറ്റ് ലഭിച്ചിരുന്നെങ്കിലും കെട്ടിടം നിര്‍മിച്ചിട്ടില്ല. അനധികൃത നിര്‍മാണങ്ങള് കാരണം കേരളത്തിന് ഇനി പേമാരിയും പ്രളയദുരന്തവും താങ്ങാന് കഴിയില്ലെന്നു വിലയിരുത്തിയാണു ജസ്റ്റിസ് അരുണ് മിശ്ര അധ്യക്ഷനായ ബെഞ്ചിന്റെ ഉത്തരവ്. ഒരു മാസത്തിനകം ഉത്തരവ് നടപ്പാക്കി മരട് മുനിസിപ്പാലിറ്റി റിപ്പോര്‍ട്ട് സമര്‍പ്പിക്കണമെന്നു കോടതി പറഞ്ഞു.\n2005-2010 കാലത്തു നിര്‍മിച്ച ഫ്ലാറ്റുകളിലായി മുന്നൂറോളം കുടുംബങ്ങളാണു താമസിക്കുന്നത്. നിയമം ലംഘിച്ചാണു നിര്‍മാണമെന്നറിയാതെ 50 ലക്ഷം രൂപ മുതല് ഒരു കോടി രൂപ വരെ നല്‍കി അപ്പാര്‍ട്ട്‌മെന്റുകള് വാങ്ങിയവരും വര്‍ഷങ്ങളായി ഇവിടെ താമസിക്കുന്നവരും ഇതിലുണ്ട്.കോടതിയുത്തരവ് അറിഞ്ഞതോടെ പലരും മാനസികമായി തളര്‍ന്ന അവസ്ഥയിലാണ്. വീണ്ടും സുപ്രീം കോടതിയെ സമീപിക്കാനും ആലോചന തുടങ്ങി.\nപൊളിച്ചുനീക്കാന് ഉത്തരവിട്ടതിനു ശേഷം, ഒരു കോടി രൂപ പിഴ ഈടാക്കി ചിലവന്നൂരിലെ ഡി.എല്.എഫ്. ഫ്ലാറ്റിന് ഇളവു നല്‍കിയതിലാണു പ്രതീക്ഷ. 2006 ല് പഞ്ചായത്തായിരിക്കെയാണ് തീരദേശ പരിപാലന നിയമപ്രകാരം സോണ് ത്രീയില് വരുന്ന മരടില് കെട്ടിട നിര്‍മാണത്തിന് പെര്‍മിറ്റ് ലഭിച്ചത്. പിന്നീട് മുനിസിപ്പാലിറ്റിയായതോടെ ഈ പ്രദേശം സോണ് രണ്ടിലായി. പെര്‍മിറ്റ് ലഭിച്ചപ്പോള്‍ത്തന്നെ തീരദേശ പരിപാലന നിയമം ലംഘിക്കപ്പെട്ടെന്നു സുപ്രീം കോടതി കണ്ടെത്തി.\nഫ്ലാറ്റുകള് പൊളിക്കണമെന്ന തീരദേശ പരിപാലന അതോറിറ്റിയു-ടെ ഉത്തരവിനെതിരേ ഫഌറ്റ് ഉടമകള് െഹെക്കോടതിയെ സമീപിച്ചിരുന്നു. സിംഗിള് ബെഞ്ചും ഡിവിഷന് ബെഞ്ചും കെട്ടിട നിര്‍മാതാക്കള്‍ക്ക് അനുകൂലമായ വിധി പുറപ്പെടുവിച്ചതു ചോദ്യംചെയ്ത് തീരദേശപരിപാലന അതോറിറ്റിയാണു സുപ്രീം കോടതിയിലെത്തിയത്


കോണ്‍ഗ്രസ് സംഘടനാ ദൌര്‍ബല്യം വെല്ലുവിളിയായ മണ്ഡലങ്ങളില് പോലും വന് ഭൂരിപക്ഷമാണ് യു.ഡി.എഫിന് ലഭിച്ചത്.\n23 May, 2019 at 11:53 AM\nനാല് പതിറ്റാണ്ടിനിടയിലെ ഏറ്റവും വലിയ വിജയമാണ് ഇത്തവണ യു.ഡി.എഫിനുണ്ടായത്. മോദി വിരുദ്ധ വികാരവും ശബരിമല വിവാദവും യു.ഡി.എഫിന് നേട്ടമായി. എന്നാല് പ്രകടമായ മുന്‍തൂക്കം നല്‍കിയത് ന്യൂനപക്ഷ വോട്ടുകളുടെ കേന്ദ്രീകരണമാണ്. രാഹുല് ഗാന്ധിയുടെ വരവ് ഇതിന് ആക്കംകൂട്ടി.\nകണക്കുകൂട്ടലുകള്‍ക്കും പ്രവചനങ്ങള്‍ക്കും അപ്പുറമുള്ള വിജയം. 20ല് 20ഉം കിട്ടുമെന്ന് മാധ്യമങ്ങള്‍ക്ക് മുന്നില് പറഞ്ഞ നേതാക്കള് പോലും ഇത്ര വലിയ വിജയം പ്രതീക്ഷിച്ചിരുന്നില്ല. കോണ്‍ഗ്രസ് സംഘടനാ ദൌര്‍ബല്യം വെല്ലുവിളിയായ മണ്ഡലങ്ങളില് പോലും വന് ഭൂരിപക്ഷമാണ് യു.ഡി.എഫിന് ലഭിച്ചത്. ന്യൂനപക്ഷ വോട്ടുകളുടെ ഏകീകരണമാണ് ഏകപക്ഷീയമായ വിജയം കോണ്‍ഗ്രസിന് സമ്മാനിച്ചത്. ബി.ജെ.പിയേയും നരേന്ദ്ര മോദിയേയും പ്രതിരോധിക്കാന് ന്യൂനപക്ഷങ്ങള് കൂട്ടത്തോടെ യു.ഡി.എഫിന് വോട്ട് ചെയ്തുവെന്ന് കണക്കുകള് വ്യക്തമാക്കുന്നു. ഇരുമുന്നണികള്‍ക്കും ഇക്കാര്യത്തില് സംശയമില്ല.\nമുസ്‍ലിം സംഘടനകള് പരസ്യമായി യു.ഡി.എഫിന് പിന്തുണ നല്‍കി. മുസ്‍ലിം പിന്തുണയുള്ള രാഷ്ട്രീയ പാര്‍ട്ടികള് യു.ഡി.എഫിന് വേണ്ടി പ്രചാരണ പ്രവര്‍ത്തനങ്ങളും നടത്തി. നിര്‍ണായകമായ പല മണ്ഡലങ്ങളിലും യു.ഡി.എഫിന് ഇത് അനായാസ വിജയമൊരുക്കി. തിരുവനന്തപുരം, വടകര, കാസര്‍കോട് മണ്ഡലങ്ങളിലെ ഫലങ്ങളില് ഇത് പ്രകടമാണ്. മോദിയെ പ്രതിരോധിക്കാന് മുന്‍നിരയില് നില്‍ക്കുന്ന രാഹുല് ഗാന്ധിയുടെ വയനാട്ടിലെ സ്ഥാനാര്‍ഥിത്വം ന്യൂനപക്ഷ വോട്ടുകളുടെ ഏകീകരണത്തിന് ആക്കം കൂട്ടി. ഇതോടെ മുസ്‍ലിം, ക്രിസ്ത്യന് വിഭാഗങ്ങളിലെ ഉറച്ച ഇടത് വോട്ടുകള് പോലും യു.ഡി.എഫിലേക്ക് ഒഴുകി.